|  |  |
| --- | --- |
| *6ca25e87ad47e1d1e7dcddd58929cab1* |  |

*Հաստատվել է Բերդ համայնքի*

*…2019 թ․-ի . ավագանու նիստում*

*N -*

**ՀԱՅԱՍՏԱՆԻ ՀԱՆՐԱՊԵՏՈԻԹՅՈՒՆ**

**ՏԱՎՈՒՇԻ ՄԱՐԶ**

**ԲԵՐԴ ՀԱՄԱՅՆՔԻ ՎԵՐԻՆ ԾԱՂԿԱՎԱՆ ԲՆԱԿԱՎԱՅՐԻ**

**2019-2023 թթ ՀԱՄԱԼԻՐ ԶԱՐԳԱՑՄԱՆ ԾՐԱԳԻՐ**



**ՎԵՐԻՆ ԾԱՂԿԱՎԱՆ -2019թ.**

**ԲՈՎԱՆԴԱԿՈՒԹՅՈՒՆ**

[1.Ներածություն 3](#_Toc512496330)

[2. Համառոտ տեղեկատվություն 4](#_Toc512496337)

[3. Բերդ համայնքի Վերին Ծաղկավան բնակավայրի տեսլականը 10](#_Toc512496361)

[4. Սոցիալ-տնտեսական իրավիճակի վերլուծություն 12](#_Toc512496362)

[5. Հիմնահարցերի բացահայտում և վերլուծություն 37](#_Toc512496367)

[6. Առաջնահերթ հիմնահարցերի վերլուծություն 39](#_Toc512496368)

[7․ Ռազմավարության սահմանում 44](#_Toc512496371)

[8․ Զարգացման ուղղությունների սահմանում 44](#_Toc512496372)

[9. Միջնաժամկետ ծրագրեր և դրանց առաջնահերթությունների սահմանում 44](#_Toc512496373)

[10. Ծրագրերի մշակում 46](#_Toc512496375)

[11. Հավելվածներ 50](#_Toc512496376)

### 1.Ներածություն

### Տավուշի մարզի սահմանամերձ բնակավայրերի կայուն համալիր զարգացմանը նպաստելու և սահմանամերձ համայնքների դիմակայունությունն ամրապնդելու նպատակով ՄԱԿ-ի Զարգացման ծրագիրը (ՄԱԶԾ) ՀՀ Տարածքային կառավարման և զարգացման նախարարության և Բերդ համայնքի Վերին Ծաղկավան բնակավայրի հետ համագործակցելով, Ռուսաստանի Դաշնության կառավարության ֆինանսա­վոր­մամբ նախաձեռնել և մշակել է Վերին Ծաղկավան բնակավայրի 2019-2023 թթ. համալիր զարգացման ծրագիրը: Այն չի սահմանափակվել միայն համայնքի տեղական ինքնակառավարման մարմինների (ՏԻՄ) լիազորությունների շրջանակներում իրականացվող գործունեությամբ: Համալիր (ինտեգրված) զարգացման ծրագրի մեկնակետ է ընդունվել ինչպես Բերդ համայնքի 2017-2021 թթ․ հնգամյա զարգացման ծրագիրը, այնպես էլ Վերին Ծաղկավանի բնակիչների կողմից սահմանված համայնքի զարգացման տեսլականը՝ ներառելով համայնքի՝ որպես մեկ ամբողջության, զարգացման նպատակները:

Համաձայն «ՀՀ վարչատարածքային բաժանման մասին»  ՀՀ օրենքում փոփոխություններ և լրացումներ կատարելու մասին ՀՀ օրենքի (ՀՕ-93-Ն ընդ.09.06.2017) Վերին Ծաղկավանը մյուս 16 համայնքների հետ միասին (Չինարի, Այգեձոր, Արծվաբերդ, Չորաթան, Վերին Կարմիրաղբյուր, Բերդ, Նորաշեն, Մոսեսգեղ, Ներքին Կարմիրաղբյուր, Այգեպար, Տավուշ, Չինչին, Պառավաքար, Վարագավան, Իծաքար, Նավուր ) ընդգրկվել է   Բերդ համայնքում։

### Ծրագիրը ձևավորվել է համայնքի/բնակավայրի վրա արտաքին միջավայրի ազդեցության համակողմանի վերլուծության, սոցիալ-տնտեսական ներքին իրավիճակի համալիր գնահատման, առկա և ներուժային հնարավորությունների (բնական, աշխարհագրական, տնտեսական, սոցիալական, ֆինանսական, մարդկային) հաշվառման արդյունքում: Այն համայնքի համալիր զարգացմանն ուղղված ուղեցույց փաստաթուղթ է, որը կարող է հիմք հանդիսանալ կառավարման տարբեր մակարդակներում համապատասխան քաղաքականությունների մշակման ժամանակ:

### Ծրագիրն առավել իրատեսական դարձնելու նպատակով գնահատվել են նաև ֆինանսական ռեսուրսները և առաջարկված ծրագրերից ակնկալվող արդյունքները:

### Ծրագրի գաղափարախոսությունը համահունչ է ՄԱԿ-ի կայուն զարգացման նպատակներին և թիրախներին, ՀՀ կայուն զարգացման ծրագրին, Հայաստան-ՄԱԿ Զարգացման աջակցության 2016-2020թթ Ծրագրին, ՀՀ կառավարության կողմից ընդունված 2019-2021թթ պետական միջնաժամկետ ծախսերի ծրագրին, ՀՀ 2016-2025թթ տարածքային զարգացման ռազմավարությանը, ՀՀ Տավուշի մարզի 2017–2025թթ տարածքային զարգացման ռազմավարությանը։

### Ծրագրում բացահայտված խնդիրները և դրանց լուծման առաջնահերթությունները չեն հավակնում լինել վերջնական և ծրագրի իրականացման ընթացքում ենթադրում են իրավիճակի փոփոխությամբ պայմանավորված համապատասխան փոփոխություններ:

### Ծրագրի մշակման ամբողջ գործընթացը և մեթոդաբանությունը բերված են Հավելված 1-ում:

### 2. Համառոտ տեղեկատվություն

### Տավուշի մարզ: ՀՀ Տավուշի մարզը (մարզկենտրոն՝ ք. Իջևան) գտնվում է Հայաստանի Հանրապետության տարածքի հյուսիս-արևելյան հատվածում։ Այն ընդգրկում է Իջևանի, Դիլիջանի, Նոյեմբերյանի և Տավուշի տարածաշրջանները: Մարզը հարավ արևելքում և հարավում սահմանակից է ՀՀ Գեղարքունիքի և Կոտայքի մարզերին, արևմուտքում՝ ՀՀ Լոռու մարզին, հյուսիսում` Վրաստանին և արևելքում՝ Ադրբեջանին։ Մարզն ունի մոտ 350 կմ միջպետական սահման, որից 300 կմ-ը Ադրբեջանի Հանրապետության հետ, 50-ը` Վրաստանի:

### Մարզի տարածքը կազմում է 2704 ք.կմ, որը կազմում է ՀՀ տարածքի 9,1 %-ը։ Մարզի գյուղատնտեսական նշանակության հողերը 2014 թ․ կազմել են 110751.5 հա կամ ընդհանուր տարածքի 40.9%-ը: Պետք է փաստել, որ 2017թ.-ին մարզի գյուղատնտեսական նշանակության հողերը 2011 թ.-ի համեմատ կրճատվել են 1363.5 հա-ով։

### ՀՀ Տավուշի մարզը տարածվում է Փոքր Կովկասի լեռնաշղթաների արտաքին շարի վրա (Վիրահայոց, Գուգարաց և Միափորի լեռներ)։ Ծովի մակերևույթից ամենացածր կետը (ՀՀ ռելիեֆի ամենացածր կետը) գտնվում է Դեբեդավան գյուղի մոտ՝ 380 մ, ամենաբարձր կետը Միափորի լեռնաշղթայի Մուրղուզ լեռն է` 2993 մ: Մարզը գտնվում է ՀՀ չափավոր խոնավ տարածաշրջանում։ Արևափայլքի տարեկան տևողությունը 1900-2000 ժամ է։ Ամառները լինում են տաք, ձմեռները՝ մեղմ։ Գետերը պատկանում են Կասպից ծովի (Քուռ գետի) ավազանին և սնվում են հալոցքային, ստորերկրյա և անձրևային ջրերից։ Բնական լիճը Դիլիջանի մոտ գտնվող Պարզ լիճն է։

### Մարզի բնությունը գեղատեսիլ է։ Ընդհանուր մակերեսի 40,3 %-ը զբաղեցնում են խառը անտառները, որոնք աչքի են ընկնում բուսական և կենդանական աշխարհի բազմազանությամբ, բնական ժառանգության անզուգական հուշարձաններով։ Բնության նախաստեղծ վիճակի պահպանության, առավել հարստացման և տեղական պայմաններում նոր տեսակների ստացման նպատակով Աղստևի ավազանում ստեղծվել է Դիլիջանի ազգային պարկը և Իջևանի անտառային այգին` դենդրոպարկը։ Մարզի և հատկապես Աղստևի հովտի բնակլիմայական պայմանները (մեղմ կլիմա, թթվածնով հարուստ լեռնային մաքուր օդ, հանքային բուժիչ ջրեր, անտառներ, դեղաբույսերով հարուստ լեռնաշխարհ) չափազանց նպաստավոր են բնակչության հանգստի կազմակերպման, առողջության վերականգնման և միջազգային տուրիզմի ծավալման համար։

### ՀՀ Տավուշի մարզի տարածքը չափազանց հարուստ է պատմամշակութային կառույցներով՝ վանքային համալիրներ, բերդեր, խաչքարեր, կամուրջներ, դամբարաններ, հուշակոթողներ, հուշաղբյուրներ: Հատկանշական են Գոշավանքը, Հաղարծնի ու Մակարավանքի համալիրները, Տավուշի բերդը և այլն։ Տավուշի մարզում է գտնվում ՀՀ ամենախոշոր աղյուսակերտ եկեղեցին՝ Կիրանցի վանքը։ 1998թ.-ին մարզկենտրոն Իջևանում օծվեց ս.Ն.Շնորհալի եկեղեցին,իսկ 2012թ. Սուրբ Ամենափրկիչ եկեղեցին:

### Մարզի տարածքով հոսում են բազմաթիվ մեծ և փոքր գետեր (Աղստև, Պաղ ջուր, Տավուշ, Դեբեդ, Խնձորուտ և այլն): Գետերի միջին տարեկան հոսքը 3խմ/վրկ է, որը կազմում է 530 մլն խմ ջրային պաշար: 1970-1980թթ.-ին ոռոգման նպատակով կառուցվել են Ջողազի (45 մլն խմ), Հախումի (12 մլն խմ), Տավուշի (5 մլն խմ), Այգեձորի (4 մլն խմ), Իջևանի Սպիտակ ջուր (1 մլն խմ) և Խաշթառակի (0.12 մլն խմ) ջրամբարները: Ընդհանուր ծավալը կազմում է 67.12 մլն խմ: Ոռոգման ջրանցքերի երկարությունը 310կմ է, ներտնտեսային ցանցերինը` 1375կմ: Մարզում կառուցված են 50 ջրհան կայաններ:

### Մարզի կենտրոնով անցնում է Հյուսիսային Կովկաս-Թբիլիսի-Երևան գազատարը։ Մարզով ձգվում են 152.6 կմ միջպետական, 274.9 կմ հանրապետական և 380.6 կմ տեղական նշանակության ընդհանուր օգտագործման ավտոմոբիլային ճանապարհներ: Մարզի հյուսիսային սահմանի երկայնքով` Դեբեդի ափով անցնում է Երևան-Թբիլիսի երկաթուղու 7 կմ հատվածը։

### Հայաստանում ընթացող վարչա-տարածքային փոփոխությունների և համաձայն «ՀՀ վարչատարածքային բաժանման մասին ՀՀ օրենքում տեղի ունեցած փոփոխություններ և լրացումներ կատարելու մասին» ՀՀ օրենքի մարզի 62 համայնքների թիվը խոշորացման արդյունքում կրճատվել է և 2017թ․-ի դեկտեմբերի դրւթյամբ 24-ն է։Բնակչության թվաքանակը 2017թ. տարեսկզբի դրությամբ կազմել է 124,5 հազար մարդ, որից 72 հազար մարդ (57,8 %) բնակվում են գյուղական համայնքներում: Մարզի մշտական բնակչությունը 2011 թ․-ի համեմատ 2017 թ․-ին նվազել է 10100-ով կամ 8,1 %-ով, իսկ գյուղական բնակչությունը՝ 9900-ով կամ 13,5 %-ով։ Դա հիմնականում բացատրվում է արտագնա աշխատանքով և պատերազմական իրավիճակով։ 2011 թ․ մարդահամարի տվյալների համաձայն, տղամարդիկ կազմում են բնակչության 48.2%-ը, կանայք` 51.7%-ը:

### Բնակչության խտությունը 1 ք.կմ-ի վրա կազմում է 46 մարդ, նախկին 50 մարդու փոխարեն, որը խոսում է բնակչության արտահոսքի մասին: 2011 թ․-ի նկատմամբ՝ բնական աճը 2017 թ-ի դրությամբ բացասական է։ Այսպես, 2011 թ․-ի 176-ի փոխարեն 2017 թվականին բնական աճ չի գրանցել, հակառակ, այն նվազել է, կազմելով -4[[1]](#footnote-1)։ Այն հիմնականում բացատրվում է ծնելիության նվազմամբ :

### Մարզի տնտեսապես ակտիվ բնակչության թիվը 2016 թ․-ին կազմել է 55.1 հազ. մարդ, այդ թվում՝ 28.3 հազար կին, ոչ ակտիվ բնակչության թիվը` 32,0 հազ. մարդ, այդ թվում՝ 19.0 հազար կին: Այս ցուցանիշը 2011 թ․-ի համեմատ ունի նվազման միտում՝ մոտ 15 %-ով։ Գյուղական համայնքներում տնտեսապես ակտիվ են 52.9 հազար մարդ, որը 2011 թվականի դրությամբ 7.1 հազար մարդով նվազել է։ Սա բացատրվում է բազմագործոն համակարգով, որն իր մեջ ներառում է ինչպես ահագնացող արտագաղթը, այնպես էլ բնակչության ծերացման պատճառով թոշակառուների ավելացումը, պատերազմական իրավիճակի պատճառով հաշմանդամների քանակի ավելացումը և այլն։ 2016 թ․-ի դրությամբ տնտեսապես ակտիվ ազգաբնակչության մեջ 48.3 հազ. զբաղվածներ են, 6.9 հազ.` գործազուրկ (2011 թ․-ի դրությամբ համապատասխանաբար 61,7 հազար զբաղված և 8,4 հազար գործազուրկ): Գործազրկության մակարդակը 2016 թ․ դրությամբ ավելացել է և կազմում է 12.5 %՝ նախկին 11,9 %-ի (2011 թ) փոխարեն։ Գործազրկության մակարդակի ավելացումը աղքատության մակարդակի ավելացման պայմաններում բացատրվում է մարզում զբաղված աղքատների քանակության ավելացմամբ։

### Տավուշի մարզը հանրապետության վառ արտահայտված գյուղատնտեսական շրջաններից է։ Անասնաբուծության մեջ առաջատար ճյուղեր են համարվում խոշոր եղջերավոր անասնաբուծությունն ու խոզաբուծությունը։ Վերջին տարիներին զարգանում է նաև մեղվաբուծությունը։ Բուսաբուծության մեջ առաջատար ճյուղերն են հացահատիկային մշակաբույսերի մշակությունը, խաղողագործությունն ու պտղաբուծությունը։ 2016 թ․-ին գյուղատնտեսության համախառն արտադրանքը (ՀԱ) Տավուշի մարզում կազմել է 39.6 մլրդ․ դրամ (ՀՀ գյուղատնտեսության ՀԱ-ի կազմում՝ 4,5 %)։ Այն 2011 թ․-ի դրությամբ ավելացել է 0.7 %-ով։ Բուսաբուծության ՀԱ-ն կազմել է 160 մլրդ․ դրամ (հանրապետության ՀԱ-ի նկատմամբ ՝ 3,2 %)։ 2011 թ․-ի դրությամբ այն նվազել է 2,0 %-ով։ Անասնապահության ՀԱ-ն 2016 թ․-ին կազմել է 23,6 մլրդ․ դրամ (6,0 %), 2011 թ․-ի՝ 20,9 մլրդ․ դրամի փոխարեն, (հանրապետության ՀԱ-ի 6,03 %-ը)։ 2016 թ․ի դրությամբ հացահատիկային և հատիկաընդեղեն մշակաբույսերի ցանքատարածությունները մարզում կազմել են 10083 հա, և ստացվել է 33.4 հազար տոննա համախառն բերք (հանրապետությունում ստացված բերքի 5.5 %)։ Ըստ ՀՀ ազգային վիճակագրական ծառայության տվյալների, հացահատիկային մշակաբույսերի համախառն բերքը 2011թ-ի դրությամբ՝ 2016 թ․-ին ավելացել է 2.2 %-ով։ Պտղատուների տնկարկները կազմել են 2580 հա, ստացվել է 10,6 հազար տոննա համախառն բերք (4.36 %)։ Թեպետ 2011թ.-ի համեմատ 2016 թ.-ին պտղատուների ցանքատարածություններն ավելացել են 104 հա-ով, սակայն 9.3 %-ով նվազել է նրանց բերքատվությունը և, համապատասխանաբար, 2.7 %-ով՝ համախառն բերքը։ Սա հիմնավորվում է այն հանգամանքով, որ տնտեսվարողները խուսափում են աշխատել սահմանային շփման գծին մոտ գտնվող իրենց այգիներում՝ որի հետևանքով այգիների վատ մշակման պատճառով ընկնում է դրանց բերքատվությունը։ Խաղողից ստացվող համախառն բերրքը 2016 թ․-ին՝ 2011 թ․-ի համեմատ պակասել է 54,1 %-ով։ Խաղողի տնկարկները 2016 թ․-ին կազմել են 1349 հա, որից համապատասխանաբար ստացվել է 7.2 հազար տոննա համախառն բերք (4.02 %) ։

### 2017 թվականի հունվարի 1-ի դրությամբ մարզում հաշվառվել է 31.7 հազար գլուխ Խոշոր եղջերավոր անասուն (ԽԵԱ) (հանրապետության ԽԵԱ-ի ընդհանուր գլխաքանակի 4.8 %), 16,9 հազար գլուխ Մանր եղջերավոր անասուն (ՄԵԱ) (2.3 %), 16,4 հազար գլուխ խոզ (9.3 %)։ Կենդանիների գլխաքանակը 2014 թ․-ին, 2011 թ․-ի համեմատ, ենթարկվել է հետևյալ փոփոխությունների՝ ԽԵԱ-ի քանակությունը պակասել է 2,7 %-ով, ՄԵԱ-նի քանակությունն ավելացել է 15,7 %-ով, իսկ խոզերի քանակը պակասել է 19,7 %-ով։ 2016 թ․-ին իրացվել է 10,5 հազար տոննա միս (ներառյալ ներքին սպառումը), 43,3 հազար տոննա կաթ, 50,6 մլն ձու և 34,9 տոննա բուրդ։ Անասնաբուծական հիմնական մթերքների արտադրությունը 2016 թ․-ին՝ 2011 թ․-ի հետ համեմատ՝ համապատասխանաբար ավելացել է միսը՝ 8,0 %-ով, կաթը՝ 24,0 %-ով, ձուն՝ 12,9 %-ով և բուրդը՝ 2,9 %-ով։ Բերված ցուցանիշները վկայում են, որ կառավարման համակարգի բարելավման միջոցով հնարավոր կլինի խթանել թե բուսաբուծական, և թե անասնաբուծական մթերքների արտադրությունը։

### Մարզը համեմատաբար աղքատ է օգտակար հանածոներով։ Արդյունաբերական նշանակություն ունեն բենտոնիտային կավը, կրաքարերը, վիմագրական քարը, դոլոմիտը, ֆելզիտը։ Աղստև գետի հովիտը հարուստ է հանքային ջրերով: Դիլիջան քաղաքում գործում են երկու հանքային ջրերի գործարաններ` “Դիլիջան” և “Էմ Այ Բի Քոնսալթինգ” ՍՊԸ:

### Մարզի արդյունաբերության առաջատար ճյուղը մշակող արդյունաբերությունն է։ Առավել գերակշռող են սննդարդյունաբերությունը, քարամշակումն ու փայտամշակումը։ Մարզում արտադրվում է բենտափոշի, երեսպատման սալիկներ, գինիներ, պահածոներ և այլն: Մարզում արտադրվող արդյունաբերական արտադրանքից արտաքին շուկա են արտահանվում գինիներ, հանքային ջուր, քարե և փայտե արտադրատեսակներ։

### 2016թ.-ի տվյալներով մարզում գործում են 1161 մանրածախ առևտրի օբյեկտներ, այդ թվում` 874 խանութ, 240 կրպակ, 1 գյուղատնտեսական արտադրանքի և 1 սպառողական ապրանքների շուկաներ, 45 այլ օբյեկտ։

### 2016 թ․-ի դրությամբ Տավուշի մարզից, ըստ բեռնամաքսային հայտարարագրերի, իրականացվել է 3682.8 դրամի արտահանում (տեսակարար կշիռը ՀՀ ընդհանուր արտահանման մեջ՝ 0,42 %), և 7 798,8 մլն դրամի ներմուծում (տեսակարար կշիռը ՀՀ ընդհանուր ներմուծման մեջ՝ 0,5 %)։ 2016 թ․-ին մարզից արտահանումը 2011 թ․-ի համեմատ ավելացել է 5 ամնգամ, որը բացատրվում է դեպի Ռուսաստան դուրս գալու հնարավորությունների ավելացմամբ։ Դրան հակառակ՝ մարզում 2016 թ-ին ներմուծումը 2011 թ․-ի համեմատ նվազել է1,2 անգամ։

### Տավուշի մարզում գործում են 58 նախադպրոցական, 81 հանրակրթական դպրոց, 18 երաժշտական , 3 արհեստագործական ուսումնական, պետական և ոչ պետական 6 միջին մասնագիտական հաստատություն, պետական բարձրագույն ուսումնական հաստատության 2 մասնաճյուղ:

### Հայաստանում Տավուշի մարզն առաջինն է, որի բոլոր հանրակրթական դպրոցներում 2010թ-ից առ այսօր՝ հատուկ կրթական կարիքներ ունեցող երեխաների համար իրականացվում է ներառական կրթություն։

### Մարզում առկա է պատմական և երկրագիտական 4 գործող թանգարան։ 2011 թ․-ի համեմատ մարզում 10-ով ավելացել են պետական նախադպրոցական կրթական հաստատությունների թիվը։

### Առողջապահության համակարգը ներկայացնում են մարզային ենթակայության 4 “Բժշկական կենտրոն» ՓԲԸ-եր, 1 քաղաքային ԱԱՊԿ ՓԲԸ, 4 համայնքային ենթակայության գյուղական բժշկական ամբուլատորիաներ, 1 ստոմատոլոգիական պոլիկլինիկա ՓԲԸ, 3 «Առողջության կենտրոն» ՓԲԸ-եր, 4 գյուղական ԱԱՊԿ-եր:

### Մարզում հրապարակվում են մի շարք մարզային, համայնքային, մասնագիտական և ուսանողական թերթեր: Գործում է երեք տեղական հեռուստաալիք:

### Մարզում աղքատության մակարդակը 2013թ. -ի համեմատ 2014թ․-ին ավելացել է 2,9% -ով, կազմելով՝ 30.6%, իսկ 2015թ․-ին այն կրկին ավելանալով կազմել է 35․3%, որը 5,5 տոկոսային կետով բարձր է աղքատության հանրապետական միջին ցուցանիշից (29,8%): 2016թ․-ին 2015թ․-ի նկատմամբ Տավուշում գրանցվել է աղքատության ցուցանիշի նվազում 1,5%-ի չափով՝ կազմելով 33,8%։ Այնուամենայնիվ, 2016թ․-ի տվյալներով Տավուշում աղքատության ցուցանիշը 4.4%-ով դեռևս գերազանցում է հանրապետական միջին ցուցանիշին (29.4%)[[2]](#footnote-2) ։

### **Պատմական ակնարկ**

Բերդ համայնքի Վերին Ծաղկավան բնակավայրը գտնվում է ՀՀ Տավուշի մարզի հարավ արևելյան մասում, Տավուշ գետի աջափնյակում, ծովի մակերևույթից 904 մ բարձրության վրա։ Բերդ համայնքի Վերին Ծաղկավան բնակավայրի (նախկին Վերին Ծաղկավան համայնքի) վարչական տարածքը 2446.52 հա է, առկա բնակչությունը՝ 862 մարդ։ Վերին Ծաղկավան բնակավայրի հեռավորությունը պետական սահմանից 8.0 կմ է, մարզկենտրոն Իջևան քաղաքից՝ 58 կմ, իսկ մայրաքաղաք Երևանից՝ 191 կմ։ Տարեկան միջին ջերմաստիճանը ամռանը՝ +23 աստիճան, ձմռանը՝ -2 աստիճան, տեղումների քանակը մոտ 700 մմ։

Ծաղկավանըը մատենագրության մեջ նշվում է Վելի, Վելիգեղ, Վելի գյուղ անուններով: Գյուղը հայտնի է նաև Ճաքած գյուղ անունով, քանի որ տեղանքի հողաշերտը սողանքների պատճառով ճեղքեր է տվել և վտանգավոր դարձել բնակվելու համար։ Բնակիչները հեռացել են և հաստատվել ներկայիս գյուղի տարածքում[[3]](#footnote-3)։ Գյուղը ծաղկավան է վերանավանվել 1939 թվականի մայիսի 4-ին[[4]](#footnote-4)։

Ծաղկավանի բնակչությունը տեղափոխվել է Վարագավան գյուղից 1908-1910 թվականներին, որը տեղի ունեցել ինչպես ազնվականների ճնշումների, այնպես էլ հողասակավության պատճառով: Մինչև 1920 թվականը Հախումի (Վարագավան) և Վելիի (Ծաղկավան) ամբողջ հողային տարածությունները խառն էին, հարկերը և գյուղին վերաբերող պարտավորություններն իջեցվում էին միատեղ՝ համայնական կարգով: Չնայած նրան, որ որպես գյուղ առանձին միավոր էր կազմում 1910 թվականից, առաջին անգամ որպես առանձին գյուղ Վելի անունով, մարդահամարի է ենթարկվել 1922 թվականին, որի տվյալներիով Վելիում բնակվում էր 501 բնակիչ: 1931 թվականի մարդահամարի տվյալներով՝ 873 բնակիչ, իսկ 1966 թվականի տվյալնրով Ծաղկավանում բնակվում էր 1926 բնակիչ, գյուղը բաղկացած էր 201 տնտեսությունից: 1973 թվականին գյուղում առկա էր 254 տնտեություն[[5]](#footnote-5):

Բնակչությունը հիմնականում զբաղվում է անասնապահությամբ, ծխախոտագործությամբ, այգեգործությամբ, հացահատիկի և կարտոֆիլի մշակությամբ[[6]](#footnote-6)։

Ծաղկավանի տարածքը հարուստ է պատմամշակութային հուշարձաններով: Հնագույն հուշարձանը թվարգրվում է Ք.ա. 1 հազարամյակով: Այն գյուղից 1 կմ հարավ, Հախում գետի աջ ափին գտնվող «Բախրիխաչ» («Բխըրխաչ») ամրոցն է: Գյուղի շրջակայքում կան բազմաթիվ միջանադարյան ամրոցներ, գյուղատեղիներ, խաչքարեր և քրիստոնեական այլ հուշարձաններ, որոնցից մեկը 12-13-րդ դարերում կառուցված հայտնի Շխմուրադի վանքն է: [[7]](#footnote-7)

Ժամանակին Վերին Ծաղկավանը եղել է տարածաշրջանի ամենաբարգավաճ ու զարգացած գյուղերից մեկը։ ՈՒնեցել է կաթնանասնաբուծական, մեղվաբուծական և պտղաբուծական ուղղվածություն։ Սովետական տարիներին գյուղը տվել է 180 տոննա ծխախոտ, 400 տոննա կաթ, 300 տոննա խաղող, 500 տոննա կարտոֆիլ, 300 տոննա ցորեն, 600 տոննա եգիպտացորենի սիլոս, 180 տոննա միս[[8]](#footnote-8)։

Վերին Ծաղկավանում են ծնվել տեխնիկական գիտությունների դոկտոր Ավետիք Խաչատրյանը, քիմիկական գիտությունների դոկտոր, պրոֆեսոր Հրաչ Ղազարյանը, անասնաբուժական գիտությունների դոկտոր, պրոֆեսոր Սուրեն Գրիգորյանը, գիտությունների թեկնածուներ Արուսյակ և Արշակ Հայրապետյանները, Վաղինակ Գրիգորյանը, հրապարակագիր-բանասեր Ռաֆայել Խալաթյանը և այլոք[[9]](#footnote-9)։

### 3. Բերդ համայնքի Վերին Ծաղկավան բնակավայրի տեսլականը**[[10]](#footnote-10)**

|  |
| --- |
| ***Երազում եմ խաղաղ երկնքի տակ հողագործ ու շինարար գյուղացին չլքի հայրական օջախը, չհուսահատվի, ամուր ոտքերով կանգնի հայրենի հողում և փորձի դիմակայել երրորդ հազարամյակի մարտահարավերներին[[11]](#footnote-11)։*** |

### 4. Սոցիալ-տնտեսական իրավիճակի վերլուծություն**[[12]](#footnote-12)**

4.1. Իրավիճակն ըստ ոլորտների

4.1.1. Ժողովրդագրություն և միգրացիա

Վերին Ծաղկավան բնակավայրը կազմված է 252 մշտական տնային տնտեսություններից, որոնցից առկա է 236 տնտեսություն։ Մշտական բնակչությունը կազմում է 979 մարդ, առկա բնակչությունը՝ (01.01.19 դրությամբ) 862 մարդ, որից 444-ը տղամարդ, 418-ը՝ կին:

Վերին Ծաղկավանի բնակչության խտությունը 1 կմ2 վրա կազմում է 40.0մարդ (2011թ մարդահամարի տվյալներով՝ Տավուշի մարզի միջինը՝ 48 մարդ, ՀՀ միջինը՝ 102 մարդ)[[13]](#footnote-13)։

**Աղյուսակ 1.**

**Վերին Ծաղկավան բնակավայրի մշտական բնակչությունը ըստ տարիքային խմբերի և սեռի[[14]](#footnote-14)**

|  |  |  |  |
| --- | --- | --- | --- |
|  |  | **Ընդամենը** | **Այդ թվում, կանայք** |
|  | Մինչև 1 տարեկան | 6 | 3 |
|  | 1-2 տարեկան | 21 | 10 |
|  | 3-4 տարեկան | 41 | 19 |
|  | 5-6 տարեկան | 17 | 10 |
|  | 7-10 տարեկան | 42 | 21 |
|  | 11-14 տարեկան | 62 | 30 |
|  | 15-17 տարեկան | 44 | 23 |
|  | 18-22 տարեկան | 70 | 35 |
|  | 23-45 տարեկան | 243 | 124 |
|  | 46-64 տարեկան | 163 | 79 |
|  | 65 և ավելի տարեկան | 153 | 64 |
|  | ***Ընդամենը*** | 862 | 418 |

Վերին Ծաղկավան բնակավայրի բնակչության աճի ցուցանիշները ցույց են տալիս, որ համայնքը ծերացող է։ Բնակչության միջին տարիքը Վերին Ծաղկավան բնակավայրում կազմում է 36,5 (ՄԱԿ-ի կողմից ուսումնասիրությունների համաձայն, ՀՀ-ում միջին տարիքը գյուղական համայնքներում կազմում է 29,1)[[15]](#footnote-15)։ Վերին Ծաղկավանում բավական ցածր է ծնելիությունը (համայնքում առկա է մեկից վեց տարեկան 85 երեխա, որը կազմում է ընդհանուր առկա բնակչության 9,8 %-ը)։ Դրան հակառակ, համայնքում 65 և ավել տարեկան անձանց թիվը կազմում է 153 մարդ (ընդհանուր առկա բնակչության 17,7 %-ը)։ Քանի որ գյուղի 65 տարեկան և ավելի բնակչության թվաքանակը ավելի է 12%-ից է՝ Վերին Ծաղկավանը համարվում է ծերացած[[16]](#footnote-16)։

Աճման բուրգը ցույց է տալիս, որ 1994 թվականներից սկսած Վերին Ծաղկավանում ծնելիությունը խիստ կրճատվել է։ Այն պայմանավորված է ինչպես խորհրդային համակարգի փլուզմամբ, այնպես էլ ղարաբաղյան հակամարտության ծագմամբ (24 տարեկանից սկսած ցուցանիշները կտրուկ նվազում են)։

**Գծապատկեր 1**

**Բնակչության աճի բուրգը Վերին Ծաղկավան բնակավայրում**

Ինչպես ցույց է տալիս բնակչության աճի բուրգը, բնակավայրում կանանց և տղամարդ­կանց թվաքանակի ցուցանիշները համարյա բոլոր տարիքային խմբերում հիմնականում հավասար են։ Կանանց թվաքանակի տեսակարար կշիռը համայնքում կազմում է 48.5 %։

Վերին Ծաղկավանում մեծ տոկոս է կազմում աշխատունակ տարիքի բնակչության կշիռը` 60,2 % (520 մարդ, ներառյալ հաշմանդամություն ունեցող անձինք):

Բնակավայրը ազգային պատկանելիության տեսակետից միատարր է։ Վերին Ծաղկավանում բնակվում են ազգությամբ ռուս 3 և այլազգի (ուզբեկ, չեչեն) 3 մարդ։

Վերին Ծաղկավան բնակավայրում առկա է սոցիալապես խոցելի բնակչություն: Գյուղն ունի 1-ից 3-րդ խմբի 28 հաշմանդամ (3.2 %), այդ թվում՝ 9 կին, ընտանեկան նպաստների համակարգում ընդգրկված է 46 ընտանիք (9.3 %, ): Համայնքում բնակվում է բազմազավակ (երեք և ավելի երեխա ունեցող) 20 ընտանիք, կենսաթաշակառուների թիվը կազմում է 162 մարդ, որոնցից 88 կին։ Ընդ որում միայն կենսաթոշակառուներից կազմված (75 և ավելի տարեկան) տնային տնտեսությունների թիվը 74 է: Միակողմանի ծնողազուրկ երեխաները 3-ն են, ամուսնալուծված անձի երեխաները՝ 5-ը, որից 3 աղջիկ։

2018 թ. համայնքում արձանագրվել է 6 ծնունդ, 9 մահ: Ծնելիության ընդհանուր գործակիցը[[17]](#footnote-17) 1000 բնակչի հաշվով կազմում է 6,9։, մահացության գործակիցը՝ 10,4։ Բնակչության բնական հավելաճը բացասական է և կազմում է 3,5։ Հանրապետության կտրվածքով 2011 թթ․-ին իրականացված մարդահամարի արդյունքում բնակչության բնական հավելաճը դրական է և կազմում է 4,9)[[18]](#footnote-18)։ 2018 թվականին Վերին Ծաղկավանում գրանցվել է 5 ամուսնություն։ Ամուսնալուծություն չի գրանցվել։

Վերին Ծաղկավան բնակավայրից 2019 թվականին տեղի է ունեցել միգրացիոն արտահոսք։ 8 մարդ տեղափոխվել է Երևան։ Միևնույն ժամանակ, Երևան քաղաքից Վերին Ծաղկավան է ներգաղթել 3, իսկ Ռուսաստանի Դաշնությունից՝ 1 մարդ։ Վերին Ծաղկավանում միգրացիան բացական է և կազմում է 4,6։



*Համայնքային ժողովը Վերին Ծաղկավան բնակավայրում*

Վերին Ծաղկավանում կան արտագնա աշխատանքի մեկնողներ։ Վերջիններս՝ 22 մարդ 18 տարբեր տնտեսություններից, հիմնականում աշխատանք են փնտրում Երևանում, Ռուսաստանում և ԱՊՀ այլ երկրներում։ Միգրացիոն գրոծընթացներում ներգրավված և մեկնումներից վերադարձած անձանց բացակայությունը միջինում կազմել է 5-8 ամիս։ Ժա­մանակավոր արտագաղթողների տեսակարար կշիռն համայնքի աշխատանքային ռե­սուրսների ընդհանուր թվաքանակի մեջ կազմում է 4,2 % և առկա բնակչության մեջ՝ 2,5 %-ը։

**4.1.2. Զբաղվածություն**

Վերին Ծաղկավանի զբաղված բնակչության թվաքանակը մոտ 429 է, որից 287-ը (67 %) ընդգրկված է գյուղատնտեսական գործունեության մեջ (ինքնազբաղվածություն և վարձու աշխատանք): Ոչ գյուղատնտեսական ոլորտում ընդգրկված է 142 մարդ, որոնք հիմնականում աշխատում են պետական մարմիններում։

Դպրոցում սովորում է 134 աշակերտ։ Երևանում և hանրապետության այլ քաղաքների ԲՈՒՀ-երում համայնքից սովորող ուսանողների թիվը 25-ն է։ Բնակավայրի բնակիչներից բանակում ծառայողների թվաքանակը 29 է, որից պայմանագրային զինծառայության մեջ են 8-ը , իսկ պարտադիր զինվորական ծառայության մեջ՝ 21 մարդ։

Էլեկտրաէներգիայի, գազի, ջրի արտադրության և բաշխման ոլորտում աշխատում է 19, առևտրի 10 կետերում և ծառայությունների ոլորտում՝ 10 մարդ, առողջապահության ոլորտում՝ 1, կրթության ոլորտում՝ 39 մարդ: Վերին Ծաղկավան բնակավայրի 4 բնակիչ զբաղված է Բերդ խոշորացված համայնքի աշխատակազմում որից 2-ը համայնքային ծառայողներմ, 1 տեխնիկական ծառայություն զբաղեցնող, և հայեցողական պաշտոն զբաղեցնող վարչական ներկայացուցիչը։

Բնակավայրում տեղական ինքնակառավարման կոմունալ ծառայությունների ոլորտում ընդգրկված է 7 մարդ, որից 2-ը՝ սեզոնային։ <ա

Բնակավայրում չեն գործում սոցիալական ծառայություններ, նոտարական գրասենյակ, ԶԱԳՍ-ի բյուրո, աղետների ռիսկերի նվազեցման համակարգող մարմին և այլ կառույցներ։

4.1.3 Հողօգտագործում և գյուղատնտեսություն

Բերդ համայնքի Վերին Ծաղկավան բնակավայրի կողմից զբաղեցրած հողատարածությունները կազմում են 2446,52 հա, որից 1105,65 հա (45,2 %) կազմում գյուղատնտեսական նշանակության հողերը։

Վարելահողերը կազմում են 348,05 հա։ Դրանցից 270,45 հա-ը կամ 77,7 %-ը պատկանում են համայնքի բնակիչներին, իսկ 76,23 հա-ը կամ 21,9 %-ը՝ համայնքային նշանակության են։ Վերին Ծաղկավանի խոտհարքները կազմում են 147,04 հա։ Գյուղատնտեսական այլ հողատեսքերը կազմում են 101,23 հա, որոնք հիմնականում համայնքային սեփականության հողեր են։

Բնակավայրի բնակլիմայական պայմանները նպաստավոր են հիմնականում զբաղվելու խաղողագործությամբ, պտղաբուծությամբ, հացահատիկային մշակաբույսերի և ծխախոտի մշակությամբ։

Աղյուսակ 2

Բերդ համայնքի Վերին Ծաղկավան բնակավայրի հողային ֆոնդը ըստ նպատակային նշանակության և սեփականության սուբյեկտների[[19]](#footnote-19)

|  |  |  |  |  |  |  |
| --- | --- | --- | --- | --- | --- | --- |
|  | Հողերի նպատակային նշանակությունը | Ընդամենը, հա | ՀՀ  քաղաքացիների  հա | Իրավաբանական անձանց | Համայնքային,  հա | Պետական,  հա |
|  | Գյուղատնտեսական | 1105.65 | 423.22 | 0 | 582.94 | 99.49 |
|  | Բնակավայրերի | 105.91 | 67.25 | 0 | 37.17 | 1.49 |
|  | Արդյունաբերական և ընդերքօգտագործման | 5.14 | 0 | 0 | 4.32 | 0.82 |
|  | Էներգետիկայի, տրանսպորտի, կապի, կոմունալ | 3.93 | 0 | 0 | 0.18 | 3.75 |
|  | Հատուկ պահպանվող տարածքներ | 20.37 | 0 | 0 | 1.77 | 18.60 |
|  | Հատուկ նշանակության | 0 | 0 | 0 | 0 | 0 |
|  | Անտառային | 1196.12 | 0 | 0 | 0 | 1196.12 |
|  | Ջրային | 9.40 | 0 | 0 | 3.60 | 5.80 |
|  | Պահուստային | 0 | 0 | 0 | 0 | 0 |
|  | Ընդամենը | 2446.52 | 490.47 | 0 | 629.98 | 1326.07 |

**ՀՈՂԱՅԻՆ ՌԵՍՈՒՐՍՆԵՐ։** Մեկ ընտանիքին բաժին ընկնող վարելահողերի տարածքը կազմում է ընդամենը 1.47 հա, իսկ բնակչության մեկ շնչին բաժին է ընկնում 2.8 հա գյուղատնտեսական օգտագործելի հող և 0.40 հա վարելահող (մարզի մակարդակով վերջին ցուցանիշը կազմում է 0,2 հա, հանրապետության մակարդակով՝ 0,14 հա)։Գյուղում ընդհանուր գյուղատնտեսական նշանակության հողերի մեջ արոտավայրերի տեսակարար կշիռը կազմում է 40 %։

Գյուղատնտեսության արտադրության կազմակերպմանը լրջորեն խոչընդոտում է գյուղացիական տնտեսությունների փոքր չափերը և գյուղատնտեսության ոլորտում տնտեսվարման տարբեր ձևերի արմատավորման դանդաղ ընթացքը։ Բացի այդ, հաշվի առնելով, որ հողերի սեփականաշնորհման արդյունքում վարելահողերը մասնատվել են և նույն տնտեսության հողատարածքները գտնվում են միմյանցից հեռու և տարբեր հողակտորներում, գյուղատնտեսության զարգացման հիմնական ուղին հողային ռեսուրսների ինտենսիվ օգտագործումն է։

Գծապատկեր 2

*Վերին Ծաղկավան բնակավայրի գյուղատնտեսական նշանակության հողատեսքերն ըստ գործառնական նշանակության*

Գյուղի բնակիչներին պատկանող հողերից բնակելի հողատեսքերը կազմում են 66.90 հա։ Վերին Ծաղկավանի արդյունաբերական նշանակության հողերից 5,14 հա դրված է գյուղատնտեսության մեջ, որը հիմնականում օգտագործման իրավունքով վարձակալության տրված համայնքային հողեր է։

Վերին Ծաղկավանի ոռոգելի հողերը կազմում է 140,9 հա։ Դրանցից 99,9 հա-ը համարվում է գյուղատնտեսական նշանակության հողեր, իսկ 41,0 հա-ը՝ տնամերձերն են։ Ջրարբիացվող են վարելահողերի 22,5 %-ը, ողջ բազմամյա կուլտուրաները և տնամերձերի 61,3 %-ը։

Գյուղատնտեսական հողերի մի մասը նպատակային նշանակությամբ չի օգտագործվում հիմնականում անեկամտաբեր լինելու, ոռոգման ջրի բացակայության, սեփականատիրոջ բացակայության կամ սեփականատիրոջ ֆիզիկապես անկարողության պատճառով։

Թեպետ գյուղին կից գտնվում է Հախումի ջրամբարը, սակայն պոմպերի բացակայության պատճառով գյուղացին չի կարողանում մշակել իր հողը։

**ԲՈՒՍԱԲՈՒԾՈՒԹՅՈՒՆ ԵՎ ԲԱՆՋԱՐԱԲՈՒԾՈՒԹՅՈՒՆ։** Վերին Ծաղկավանում հացա­հատիկի մշակությունը դրված է բավարար հիմքերի վրա։ Գյուղում արտադրող ողջ բու­սա­բուծական մթերքների մեջ հացահատիկային և հատիկաընդեղեն մշակաբույսերի արտադրություն կազմում է 62 %: Գյուղում գործող տեխնիկան հնամաշ է, չունեն թրթու­րավոր տրակտոր, որի hնարավորություն չի տալիս գյուղացիներին ժամանակին կատարել վարի և հունձի աշխատանքները։ Ներկայումս գյուղը մշակում է ավելի քան 80 հա աշնանացան և գարնանացան ցորեն և գարի ու ստանում բավարար քանակությամբ բերք։

Բնակավայրը կոմբայն չունի։ Կոմբայնը բերվում է հարևան Պառավաքար և Տավուշ բնակավայրերից։ Սակայն երբեմն այն շատ է ուշանում, քանի որ Վերին Ծաղկավանը Տավուշի և Բերդի հետ գտնվում է նույն բարձրության վրա և ցորենը հասնում է միաժամանակ։ Նույն կերպ, վար ու ցանքը կատարվում է նույն ընթացքում և Վերին Ծաղկավանցին չի կարողանում ժամանակին իր արտը մշակի[[20]](#footnote-20)։

ՀՀ գյուղատնտեսության նա­խա­­րա­րության կողմից մի քանի տարի շարունակ մարզի բոլոր գյուղերին, այդ թվում՝ Վերին Ծաղկավանին տրամադրվել է աշնանացան ցորենի էլիտային վերարտադրության սերմացու, ինչպես նաև գարնանացան գարու էլիտար առաջին վերարտադրության ու եգիպտացորենի սերմացու[[21]](#footnote-21): Հատկացված սերմի դիմաց վերադարձվող գումարը կազմում է 1 կգ գարու էլիտար սերմի համար՝ 100, առաջին վերարտադրության սերմի համար՝ 70 և եգիպտացորենի 1 կգ սերմի համար՝ 100 դրամ։ Այս տարի ևս սուբսիդիայի կարգով տրամադրվելու է աշնանացան ցորենի և ոլոռի սերմացու։

Աճեցված ցորենի 75 %-ը հիմնականում օգտագործվում է հացի և հրուշակեղենի արտադրության բնագավառում։ Բնակիչները ստացված ցորենը աղում են Բերդում գտնվող 400 կգ/ժամ հզորությամբ ալրաղացում, սակայն ցորենի տեղափոխումը Բերդ կախված է մեծ ֆինանսական ծախսերի հետ։

Համաձայն բնակիչների, նրանք չեն զբաղվում հողագործությամբ, որովհետև այն եկամտաբեր չէ: Հողերը երկար տարիներ չեն պարարտացվել և կորցրել են իրենց ուժը, բերքատվության մակարդակը նվազել է[[22]](#footnote-22):

Տնա­մեր­ձերում, որը կազմում է 66,9 հա, բնակիչները աճեցնում են բանջարային մշակաբույսեր (հիմնականում պոմիդոր, բիբար, վարունգ, կաղամբ, կարտոֆիլ, լոբի): Ներկայումս տենդենց է նկատվում ստեղծելու և զարգացնելու ջերմատնային բանջարաբուծությունը։ Մի քանի տնտեսություն սեփական միջոցներով կամ տարբեր ծրագրերով հիմնել են պոլիէթիլենապատ փոքր չափերով ջերմոցներ, որտեղ աճեցվում է կանաչի և բանջարեղեն։ Ջերմատները հիմնականում ինքնաշեն են։

Ծաղկավան գյուղն ունի Ծակ քար (Դալիգդաշ) հատվածը, որը գտնվում է գյուղից 10-15 կմ հեռավորության վրա, և անտառային ֆոնդից (Ղզգյար) լրացուցիչ 12 հա տարածք։ ԽՍՀՄ-ին այդ տարածքներում մշակվել է կարտոֆիլ և կերային մշակաբույսեր, որոնք միշտ ապահովել են բարձր բերքով։ Առաջարկվում էր աջակցել ֆերմերներին այդ հողատարածքները կրկին մշակելու հարցում[[23]](#footnote-23)։

**ՊՏՂԱԲՈՒԾՈՒԹՅՈՒՆ ԵՎ ԽԱՂՈՂԱԳՈՐԾՈՒԹՅՈՒՆ։** Վերին Ծաղկավանն ունի մասնագիտացված խաղողագործական ուղղվածություն։

Գյուղում խաղողի տնկարկների ցանքատարածությունները կազմում են 21,9 հա, որը 100 %-ով օգտագործվում է։ Այգիները հիմնադրվել են 1970-ական թվականներին և միայն մասնակի են թարմացվել։ Աճեցնում են հիմնականում Ռքացիթելի սորտի խաղող, որը շատ լավ ելանյութ է սպիտակ գինու արտադրության համար։ Վերին Ծաղկավանի խաղողի այգիները համարվում են ֆիլքոսերայով վարակվելու առումով վտանգավոր տարածք՝ ուստի գյուղի այգիներում հարկավոր է տնկել միայն պատվաստված տնկիներ՝ ֆիլոքսերադիմացուն պատվաստակալի վրա՝ սորտային առումով առաջնահերթությունը տալով ռքացիթելի սորտին։ Խաղողը հիմնականում հանձնում են Բերդի գինու գործարանին։ Որոշ տնտեսություններ նաև զբաղվում են գինու սեփական արտադրությամբ և վաճառքով։ Սեզոնի ընթացքում խաղողի այգիները ոռոգում են մոտ 4-5 անգամ։ Պետք է նշել, որ խաղողի այգիների հենասյունները հնացած են և դրանք փոխելու անհրաժեշտություն է զգացվում։

Վերին Ծաղկավանը, որը նախկինում կոչվել է Վելի, ունի հարուստ կենսագրություն։Վերին Ծաղկավանի բնակիչները հաստատվել են այստեղ Ճաքած գյուղից։ Այնտեղ ունեցել են եկեղեցի (ժամ) և ժողովրդի հոգսերով ու ճակատագրով անհանգստացող քահանա։ Եկեղեցու ներսում՝ հատակին վերից վար հայտնվել է ճեղք։ Մեծաշնորհ քահանան, որ կապ ուներ Թիֆլիս (Թբիլիսի) քաղաքի հետ, այնտեղից ստանում էր թերթեր։ Ճեղքը նկատելով քահանան թերթը չորս անկյուններից ամրացնում է ճեղքի վրա։ Թերթը վերից վար պատռվում է։ Հաջորդ առավոտ՝ երբ ժողովուրդը գալիս է ժամերգության, քահանան տեղեկացնում է օրավուր եկող վտանգի մասին և խորհուրդ է տալիս շտապ հեռանալ այդ վայրից։ Ժողովուրդը որոշում է հիմնել գյուղ Չինարի, Թևոյի, Քոռի և Տաքեր աղբյուրների, (որը հաստատել է պրիստավը)։

Գյուղը հիմնադրվել է 1906- 1907 թթ․ ըստ գյուղի մեծահասակների վկայության,որոնցից մեկը եղել է իմ տատը՝ Ջավահիրը։

*Հատված Բորիս Գևորգյանի՝ «Վերին Ծաղկավանը դարձնենք զորեղ» ակնարկից*

Խաղողի այգիների պահպանման տեսակետից համայնքի գերակա խնդիրը համարվում է կարկտահարություններից պաշտպանությունը[[24]](#footnote-24)։ Ինչպես Վերին Ծաղկավանում, այնպես էլ ողջ Բերդ համայնքում հակակարկտային կայաններ չկան, և երբեմն դա իրոք համարվում է աղետ։ Համաձայն ֆերմերների հետ զրույցի, հակակարկտային կայանների տեղադրումը առաջնային է, որի բացակայությունը կարող է կորստի մատնել ողջ տարվա աշխատանքը, վերացնում է ցանքը, պտուղն ու խաղողը։ Այդ վնասը լավագույն դեպքում կարելի է փոխհատուցել երկու տարվա ընթացքում։ Սակայն պետք է փաստել, որ հակակարկտային կայանների աշխատանքը երբեմն չի արդարացնում իրեն ժամկետների խախտման և այլ պատճառներով։ Ուստի ներկայումս կարևորվում է նաև հակակարկտային ցանցերի օգտագործումը։ Կարկտապաշտպան ցանցերը գրեթե 100%-ով պաշտպանում են կարկտահարության բացասական ազդեցություններից, պաշտպանում են ծառերն ու թփերը քամիների բացասական ազդեցությունից, թռչունների և խոշոր վնասատու միջատներից ծաղկման և պտուղների հասունացման շրջանում[[25]](#footnote-25)։

Բնակավայրում հիմնված է «Վերին Ծաղկավան այգեգործների միավորում Սպառողական կոոպերատիվ»։

Վերին Ծաղակավանի խաղողի այգիներին մեծ վնաս են պատճառում նաև ուշ գարնանային խառը տեսակի ցրտահարությունները, հատկապես հաշվի առնելով, որ խաղողի վազը առավել զգայուն են և ցրտահարվում են 0 OC-ից -1 OC-ում։

Համայնքի բնակիչները ցանկություն են հայտնել հիմնելու կաթիլային ոռոգման համակարգով և հակակարկտային ցանցերով հագեցած նոր, ինտենսիվ այգիներ։

Վերին Ծաղկավանում բնակիչները զբաղվում են տնայնագործական գինեգործությամբ և ցանկանում են զարգացնել գինեգործությունը[[26]](#footnote-26)։

Բնակավայրում կան նաև մասնավոր խնձորի այգիներ, սակայն դրանք գտնվում են ոչ բարվոք վիճակում և կարիք ունեն թարմացման[[27]](#footnote-27)։

Բնակավայրում առկա է նաև անփուշ մոշի այգիներ, որոնք հիմնվել են միջազգային կազմակերպությունների միջոցով։ Սակայն այգետերերը ցանկանում էին ձեռք բեչրել հակակարկտային ցանցեր՝ կարկուտի ահագնացող վտանգից տնկարկները պաշտպանելու նպատակով[[28]](#footnote-28)։

Համայնքի տնամերձերում աճեցվում է թուզ, ժորենի, նռենի, ընկույզ և այլն։ Սակայն համայնքի բնակիչները բողոքում են, որ շատ հաճախ մրգի իրացման դժվարությունների պատճառով այն օգտագործում են տնական օղու արտադրության մեջ։

Գյուղում վերջին տարիներին ոչ մի այգի չի հիմնվել՝ հիմնականում ոռոգման ջրի բացակայության պատճառով[[29]](#footnote-29)։

ԿԵՐԱՐՏԱԴՐՈՒԹՅՈՒՆ։ Վերին Ծաղկավանում արոտային տարածությունները կազմում է 487,43 հա, որն օգտագործվում է կերարտադրության նպատակով:

Տևականորեն չօգտագործելու և բարելավման աշխատանքներ չկատարելու պատճառով խիստ տուժել են գյուղի հեռագնա արոտավայրերը։ Դրան հակառակ, գերնորմատիվային ծանրաբեռնվածության հետևանքով Վարագավանին մոտ գտնվող արոտավայրերը համարյա ամայացած և էրոզիայի են ենթարկված։ Կերի պակասով պայմանավորված համայնքում վաղ գարնանը կազմակերպվող արածեցումները նպաստում են դեռևս չբուսապատված արոտներում ոտնահարման (տրորումների) մեծացմանը, խախտվում է հողի օդային ռեժիմը։ Դեռևս լիարժեք չթփակալած բուսածածկի արածեցումը բերում է վերջինիս հետագա վերականգնվելու և ահլուկավորվելու հնարավորությունների կրճատմանը, ինչը կրճատում է արոտների ընդհանուր արդյունավետությունը՝ բերելով դեգրադացման։

Այժմ կառավարությունը, ինչպես նաև մի շարք տեղական և միջազգային կազմակերպություններ սկսել են բնական կերհանդակների ջրարբիացման ծրագրեր իրականացնել։ Այսպես, Համայնքների գյուղատնտեսական ռեսուրսների կառավարման և մրցունակության ծրագրի երկրորդ բաղադրիչի շրջանակներում (CARMAC II) Վերին Ծաղկավան բնակավայրի (նախկինում՝ համայնք) համար մշակվել է արոտավայրերի և անասնապահության կառավարման պլաններ[[30]](#footnote-30)։ Դրա շրջանակներում համայնքում ստեղծվել է մոտ 30 անդամ ունեցող արոտօգտագործողների կոոպերատիվ[[31]](#footnote-31), որը պատասխանատու է արոտավայրերի կառավարման և անասնապահության զարգացման պլանների մշակման և իրականացման համար։ Իրականացվել են արոտավայրերի և կերարտադրության տարածքների համապարփակ գնահատում, այդ թվում՝ բույսերի և հողի կազմության որոշում ու գնահատում, ինչպես նաև արտադրողականության ու որակի գնահատում, կերերի ու կերարտադրության գնահատում և սահմանվել են արոտավայրերի արտադրողականության բարելավմանն ուղղված միջոցառումները, ներառյալ հերթափոխային արածեցումը, վերականգնողական նպատակներով տարածքների պահպանումը, արոտավայրերի վիճակի վերականգնումը, հեռագնա արոտների հասանելիության ապահովումը, ինչպես նաև լրացուցիչ կերարտադրության համար կարիքների բավարարումը։

ԳՅՈՒՂԱՏՆՏԵՍԱԿԱՆ ՄԵՔԵՆԱՅԱՑՈՒՄ։ Բնակավայրում առկա է համայնքային, մասնավոր սեփականությա և կոոպերատիվին պատկանող 7 կտոր տեխնիկա, այդ թվում 3 անվավոր տրակտոր, և 4 այլ գյուղգործիքներ։ Բնակավայրում առկա է նաև 8 բեռնատար մեքենա։

Պետք է փաստել, որ գյուղտեխնիկայի հիմնական մասը տարբեր աստիճանի մաշված են, ունեն 15 տարուց ավելի շահագործման ժամկետ և օգտագործման մասամբ պիտանի։ Մաշվածության պատճառով մեծացել են մեքենաների շահագործման ծախսերը, որն էլ խիստ վնասում է գյուղատնտեսության արդյունավետությանը։

Աղյուսակ 3

Վերին Ծաղկավանում առկա գյուղատնտեսական մեքենաների և գործիքների քանակը

|  |  |  |  |
| --- | --- | --- | --- |
| Հ/հ | Գյուղմեքենաներ և գործիքներ | Քանակը | |
| Համայնքային սեփականություն | Մասնավոր սեփականություն և կոոպերատիվ |
|  | Հացահատիկային կոմբայն | 1 | 0 |
|  | Թրթուրավոր տրակտոր | 0 | 2 |
|  | Անվավոր տրակտոր | 0 | 3 |
|  | էքսկավատոր | 0 | 0 |
|  | Այլ գյուղգործիքներ, այդ թվում | 0 | 4 |
| 4.1 գութան | 0 | 1 |
| 4.2 մամլիչ | 0 | 1 |
|  | Խոտհնձիչ ձեռքի | 0 | 0 |
|  | Խոտհնձիչ կցորդ | 0 | 1 |

Գյուղտեխնիկան աստի­ճա­նա­բար համալրվում է նորերով, այսպես «Համայնքների գյուղատնտեսական ռեսուրսների կառավար­ման և մրցունակության զարգացման» ծրագրի շրջանակներում իրականացվող «Արոտնե­րի կառավարման և անասնապահության զարգացման» ծրագրի նախաձեռ­նությամբ համայնքում 2016թ․-ին հիմնվել է արոտօգտագործողների սպառողական կոոպերատիվ, որին տրամադրվել է 1 խոտհավաք մամլիչ, խոտհնձիչ, Բելառուս 82,1 տրակտոր և 3 խոփանի գութան[[32]](#footnote-32)։

ԱՆԱՍՆԱՊԱՀՈՒԹՅՈՒՆ։ Վերին Ծաղկավանում անասնապահությունը համեմատաբար զարգացած է։ Այն մասնագիտացված է անասնապահության և խոզաբուծության ուղղությամբ։

Բնակավայրում առկա է 863 գլուխ խոշոր եղջերավոր անասուն, որից՝ 380 գլուխ կով (44,0 %): Մսակաթնային և կաթնամսային ուղղության նախիրներում կովերի գլխաքանակը ընդհանուր նախիրում պետք է լինի 40 %։

Պայմանական անասնագլխաքանակը համայնքում կազմում է 1163,04 գլուխ։ Մեկ ընտանիքին բաժին ընկնող պայմանական անասունների քանակը կազմում է 4,9, իսկ 1 շնչին բաժին ընկնող պայմանական անասունների քանակը՝ 1,35։ Պետք է նշել, որ այս ցուցանիշը ցածր է Տավուշի մարզի գյուղական համայնքների մակարդակով բաժին ընկնող պայմանական անասունների գլխաքանակին 0,65-ով (0,7)։

Ձմռան ամիսներին կաթի վաճառքի գինը կազմում է 170 դրամ, մինչդեռ Բերդի շուկայում ձմռան ամիսներին այն կազմում էր 250 դրամ։ Ամռան ամիսներին կաթի գինը ընկնում է՝ հասնելով մինչև 130 դրամի։

Համայնքի արոտները նախադրյալ են տավարաբուծության զարգացման համար։ Վերին Ծաղկավանում հիմնականում գերակշռում են կովկասյան գորշ ցեղի անասունները, որոնք հարմարված են տեղի արոտներին։

Վերին Ծաղկավանում ոչխարաբուծությունն ու այծաբուծությունն ունեն զարգացման մեծ տենդենց, լեռնային արոտավայրերի ընդարձակ տարածությունների առկայության, ճյուղի ցածր ռիսկայնության և բարձր եկամտաբերություն ապահովելու պատճառով։ Սակայն ներկայումս այն չի զարգանում՝ կառավարման հմտությունների բացակայության պատճառով։ Գյուղում առկա է 253 գլուխ ոչխար։ Վերին Ծաղկավանի բնակիչները կապ ունեն Արարատյան դաշտավայրի եզդիների հետ, ովքեր գալիս են և մեծ խմբաքանակով գնում են իրենց ոչխարները։ Սակայն բնակիչները բողոքում են, որ եզդիները վճարում են ապրանքի արժեքի կեսի չափով և ոչխար պահողները ճարահատյալ են դա անում, քանի որ եզդիները համարվում են այդ պահին շուկայի գին թելադրող[[33]](#footnote-33)։

Վերին Ծաղկավանում մասնագիտացված խոզաբուծական տնտեսություններ չկան։ Գյուղում առկա է 349 գլուխ խոզ։ Խոզերը հիմնականում ամառային շրջանում օգտվում են անտառային բարիքներից, և խաչասերվելով վայրի վարազի հետ, ունեն բավական համեղ մսային առանձնահատկություններ։ Գյուղացիները չեն ավելացնում խոզերի իրենց գլխաքանակը, վախենալով աֆրիկական ժանտախտի բռնկվելուց[[34]](#footnote-34)։

Թռչնաբուծությունը ևս Վերին Ծաղկավանում զարգացած չէ։ Այն հիմնականում կիրառվում է օրվա սննդի ապահովման, և ոչ թե եկամտաբերություն ստանալու նպատակով։ Որոշ ֆերմերներ ցանկություն են ունեցել զարգացնելու թռչնաբուծության ճյուղը, սակայն կերի բարձր ինքնարժեքի պատճառով չեն կարողացել իրականացնել այն։ Թեպետ գյուղում առկա է մեկ կերաղաց, սակայն չի օգտագործվում թռչնաբուծության ողջ պոտենցիալը։

Վերին Ծաղկավանում համեմատաբար զարգացած է մեղվաբուծությունը։ Գյուղում կա 409 մեղվամեթակ։ Գյուղի ընդարձակ արոտավայրերը և դրանցում ծաղիկների առկայությունը շատ լավ նախադրյալ է Վերին Ծաղկավանում անասնապահության այդ ճյուղը զարգացնելու համար։ Սակայն համայնքի բնակիչները բողոքում են, որ գյուղի տարածքում հեռախոսային անտենաների տեղադրման պատճառով մեղուները կորցնում են իրենբց փեթակը և չեն կարողանում հետ վերադառնալ[[35]](#footnote-35)։

Կարծում եմ համայնքի զարգացման ուղղությունը պետք է լինի էկո և ագրո զբոսաշրջությունները: Զբոսաշրջության զարգացումը կունենա շղթայական էֆեկտ՝սպառման շուկայի առկայություն, ապօրինի անտառահատումների կանխարգելում, գործազրկության նվազեցում, գյուղի վարկանիշի բարձրացում և գյուղաբնակների աճ: Կարևոր նախապայման է պատմամշակությային կոթողների և հրաշալի բնական լանդշաֆտի առկայությունը:Զբոսաշրջության զարգացման համար կարևոր նախապայման հանդիսացող անվտանգությունը ևս այստեղ ապահովված է, քանի որ համայնքը գտնվում է սահմանից 7 կմ հեռավորության վրա, առանց ուղղակի տեսադաշտի, այլընտրանքային 2 ճանապարհների խաչմերուկում (Աղսու-Իջևան,Չինչին-Իծաքար-Իջևան), ինչը երաշխավորում է զբոսաշրջիկների և տեղաբնակների անվտանգ տեղաշարժը:

*Հատված Անգին Ծատուրյանի՝ «Վերին Ծաղկավանը դարձնենք զորեղ» ակնարկից*

Վերին Ծաղկավանի բնակիչները բարձրացնում էին կերաղացների անհրաժեշտությունը, որը հարկավոր է անասնապահության համարյա բոլոր ճյուղերի համար։ Կերը աղալու նպատակով նրանք օգտվում են Բերդում գտնվող կերաղացներից, որը գտնվում է բավական մեծ հեռավորության վրա[[36]](#footnote-36)։

Վերին Ծաղկավանցիները բարձրաձայնում էին նաև սպանդանոցների բացակայության խնդիրը[[37]](#footnote-37)։

Վարագավանում պետպատվերի շրջանակներում ներառված կենդանիների հիվանդությունների նկատմամբ անասնաբուժական սպասարկման մատուցումն իրականացվում է համայնքային անասնաբույժի և «Անասնաբուժասանիտա­րիայի և բուսասանի­տար­իա­յի ծառայությունների ՀՀ Տավուշի մարզային կենտրոն» ՊՈԱԿ-ի հակահամաճարակաբանների կողմից: Պետպատվերի շրջանակներում կանխարգելիչ միջոցառումներ են իրականացվում կենդանիների 11 հիվանդությունների դեմ:

Անասնաբույժերն աշխատում են պայմանագրային հիմունքներով: Վարձատրութ­յու­նը կատարվում է ըստ իրականացված պատվաստումների քանակի՝ 1 պայմանական անասնագլխի համար 80 դրամ[[38]](#footnote-38):

4.1.4. Խմելու և ոռոգման ջուր

Ջրամատակարարման ներքին և արտաքին համակարգերը Վերին Ծաղկավան բնակավայրում կառուցվել են 60–ական թվականների կեսերին և 70–ականների սկզբին, պարբերաբար վերանորոգման են ենթարկվել ինչպես նախկին համայնքի բյուջետային միջոցներով, այնպես էլ տարբեր դոնոր կազմակերպությունների աջակցությամբ: Գրանդ հոլդինգի ֆինանսական աջակցությամբ կառուցվել է Չինչին-Վերին Ծաղկավան 3,5 կմ երկարությամբ խմելու ջրագիծը, 3 կմ երկարությամբ «Թլկտորած» հատվածի ջրագիծը, կապիտալ նորոգվել է համայնքի խմելու ջրի 4,5 կմ երկարությամբ ներքին ցանցը[[39]](#footnote-39)։Հայաստանի տարածքային զարգացման հիմնադրամի ֆինանսավորմամբ վերակառուցվել է Վերին Ծաղկավանի խմելու ջրամատակարարման համակարգը[[40]](#footnote-40)։ Արտաքին ջրագծի երկարությունը կազմում է կազմում է 8.3 կմ, ունի քլորացման համակարգ, 500 տոննա տարողությամբ ջրամբար, այն շրջափակված է փշալարերով ցանկապատով։ Ջրամբարը կառավարվում է։

Խմելու ջրի արտաքին ցանցը հիմնովին վերանորոգված է[[41]](#footnote-41)։ Արդյունքում արտաքին ցանցից ձմռան և գարնան ամիսներին ստացվում է վայրկյանում 12 լ ջուր։ Ամռան ամիսներին ջուրը դառնում է ավելի սակավ։ Խմելու ջրի ներքին ցանցը գտնվում է վատ վիճակում։ Համայնք մտնող ջուրը սակավ է, որը պայմանավորված է ջրի մեծ կորուստներով։ Համայնքի բնակիչները ցանկանում են իրականացնել խմելու ջրի ներքին ցանցի 5 կմ կապիտալ վերանորոգման աշխատանքները։ ներքին ցանցը կիսաքայքայված ու խճճված վիճակում է։ Մի մասը միացնում են, մյուս մասը կտրվում է։ Բնակավայրի բնակիչները բողոքում են, որ եթե արտաքին ցանցը միացվի ներքին ցանցին, ապա այն անմիջապես կպայթի, քանի որ այդ քանակությամբ ջուր չի կարող սպասարկվել ներքին ցանցի կողմից[[42]](#footnote-42)։ Խողովակերով ներկայումս հոսում է վայրկյանում 220 լ ջուր, նախկինում հոսել է 730 լ/վ ջուր[[43]](#footnote-43)։ Ջուրը տրամադրվում է օրական 4 ժամ։ Գյուղում ևս առկա է 13 ջրաղբյուր, որոնք ամռան ամիսներին ցամաքում են։ Ընդհանուր առմամբ նկատվում է ջրի ընդհանուր սակավություն։

Բնակավայրում խմելու ջրի վրա ջրաչափերը բացակայում են։ Տնտեսությունները ամսական վճարում են 500 դրամ։

Վերին Ծաղկավան բնակավայրի ոռոգման ներքին և արտաքին ջրագծերը կառուցվել են դեռևս Սովետական տարիներին։ Ոռոգման ջուրը ստացվում էր Հախումի ջրամբարից՝ պոմպերի միջոցով, ինչպես նաև սարերից իջնող բազմաթիվ աղբյուրներից, Վարագաջուր գետից։

Վերին Ծաղկավանի ոռոգման համակարգը սպասարկում է Ուտիք ՋՕԸ-ն։ Ոռոգման ջրագիծը ծառայում է երեք բնակավայրերի՝ Վերին Ծաղկավան, Վարագավան և Պառավաքար։ Ոռոգման ջրանցքից օգտվելու իրավունք վերին ծաղկավանցիները ստանում են շաբաթական երկու անգամ։

Ոռոգման ջրագծի արտաքին ցանցը առկա է, այն աշխատում է 70 % հզորությամբ։ ՀՀ Առաջին նախագահի կինն է միջնորդել, որ ցանցը վերանորոգվի։ Ցանցը սնվում էր Հախումի ջրամբարից, երկաստիճան ու եռաստիճան համակարգերով մղվում էր դեպի Վերին Ծաղկավանի հողեր։ Ժամանակին Վերին Ծաղկավանի հողատարածներում եղել են անձրացնող համակարգեր, ներկայումս դրանք բացակայում են[[44]](#footnote-44)։ Բնակավայրի բնակիչները նեղվում են, որ ոռոգման ջուրը կիլոմետրերով առվով է հոսում և տեղի է ունենում ջրի մեծ կորուստ։ Գյուղում ժամանակին ունեցել են 44 հա պտղատու այգիներ, սակայն հիմա դրանք չկան։ Վարագաջուր գետից մի ջրագիծ է գալիս դեպի Վերին Ծաղկավան, դրա տակ ընկած է 93 հա խաղողի այգի, որը ոռոգելի է։ Ջուրը ներկայումս մղվում է միայն ինքնահոս եղանակով[[45]](#footnote-45)։

Համայնքի բնակիչները ցանկնում են գյուղի վերին մասում ջրամբար կառուցել` Իծաքար-Գանձաքար ճանապարհի վրա, որից հետո 200 -ոց խողովակներով բերվի գյուղ։

Գրանդ հոլդինգի կողմից կառուցվել է 5 կմ երկարությամբ ոռոգման ներքին ցանցը[[46]](#footnote-46)։ ՀՀ Կառավարության կողմից իրականացվել է «Ոռոգման համակարգի հիմնանորոգում» ծրագիրը[[47]](#footnote-47)։

Վերին Ծաղկավանի բնակիչ Բորիս Գևորգյանն առաջարկում է, որ Հին Հէկ-ի ակունքը կարելի է բարձրացնել և ջուրը ինքնահոս կերպով բերել գյուղ,այգիները ոռոգելու նպատակով[[48]](#footnote-48)։

4.1.5. Կրթություն, առողջապահություն և մշակույթ

Որակյալ կրթության ապահովումը և մատչելիությունը համարվում են կարևորագույն խնդիր համայնքի բնակչության համար:

Համայնքի 16 տարեկան և ավելի բնակչության բաշխումն ըստ կրթամակարդակի կազմում է․ տարրական՝ 0 մարդ, հիմնական՝ 110 մարդ, միջնակարգ՝ 320 մարդ, միջին մաս­նա­գիտական՝ 144 մարդ։ Համայնքում բնակվում է բարձրագույն կրթություն ստացած 77 մարդ (բնակչության ընդհանուր թվաքանակի 8.9 %-ը)։ Տավուշի մարզի պայմանական 10 000 բնակիչ ունեցող համայնքի սոցիալական բնութագրիչների համաձայն, Տավուշի մարզում բարձ­րագույն կրթություն ստացած անձանց քանակը՝ ընդհանուր բնակչության հետ համեմատ կազմում է 1,22 %[[49]](#footnote-49)։

Բնակավայրի կրթական համակարգն իր մեջ ներառում է նախադպրոցական և ընդհանուր միջնակարգ կրթության ոլորտները:

Վերին Ծաղկավանի մանկապարտեզի շենքը կառուցվել է 1970-ական թվականներին: Շենքը գնահատվում է բավարար։ Ներկայումս մանկապարտեզում ուսուցանվում է 50 երեխա։ Մանկապարտեզում զբաղված է 7 աշխատող։ Խոշորացումից հետո 2 հաստիքով ավելացել է, բայց համապատասխան երկու հաստիք էլ կրճատվել է, որի արդյունքում մեկ խումբ համապատասխան հաստիքով ապահովված չէ, դրա համար գործում է տարբեր տարիքային խմբի մեկ խառը խումբ։

Մանկապարտեզը հիմնավորոգվել է Իմեղ Գրուպ ՍՊԸ-ի տնօրեն Նորայր Խաչատրյանի կողմից և ապահովել նոր գույքով 2010 թվականին

Վերին Ծաղկավանի Հայկ Ղազարյանի (մերօրյա բարերար) անվան միջնակարգ դպրոցում ներկայումս ուսումնառվում է 134 աշակերտ։ Դպրոցում աշխատում է 33 մարդ, որից 22 ուսուցիչ։ Դրանցից 18-ը՝ կին։ Ուսուցիչներից 20-ն ունեն բարձրագույն կրթություն։

Դպրոցում առկա չեն երկկոմպլեկտ և եռակոմպլեկտ դասարաններ[[50]](#footnote-50)։

Դպրոցի ցածր դասարանի աշակերտներն օգտվում են ՄԱԿ-ի Պարենի Միջազգային կազմակերպության կողմից իրականացվող «Դպրոցական սնունդ» ծրագրից։

Դպրոցը վերանորոգված է, բարեկարգված, գազաֆիկացված։ Բարերար Ղազարյանների ֆինանսական աջակցությամբ վերանորոգվել է դպրոցի կաթսայատունը, դասասենյակները, ճաշարանը, կառուցվել է 70 քառ․ մ․ մակերեսով ջերմատուն [[51]](#footnote-51)։ Ջերմատան շահագործման արդյունքում ստացված մթերքը օգտագործվում է դպրոցական սնունդ ծրագրի մեջ։

Գյուղի մտավորականության մասին հարուստ տեղեկատվություն կա դպրոցի թանգարանում: Թանգարանը ստեղծվել է «Հայաստանի պատանեկան նվաճումներ» ծրագրի աջակցությամբ[[52]](#footnote-52):

Դպրոցի սպորտդահլիճն ունի վերանորոգման կարիք, որը կարևոր է երեխաների մարզումների, առողջ ապրելակերպի համար:

Դպրոցը հագեցած է համակարգիչներով, սակայն չունեն պրոյեկտեր՝ դասերն ավելի ինտերակտիվ անցկացնելու նպատակով[[53]](#footnote-53)։

Վերին Ծաղկավանի մշակույթի տունը, որը ժամանակին եղել է Սովետական տիպային նախագծով պատրաստված հզոր շենք՝ 200 տեղանոց դահլիճով և սպասարկել է գյուղի մշակութային կյանքը, Հայ Ադրբեջանական հակամարտության տարիներին գնդակոծվել է և ներկայումս գտնվում է կիսաքանդ և անմխիթար վիճակում։ 1970-ական թթ․-ին մշակույթի տան բեմում հայտնվել են այնպիսի ճանաչված մարդիկ ինչպիսիք են ՝Ֆրունզիկ Մկրտչյանը, Արմեն Խոստիկյանը, Վլադիմիր Աբաջյանը, ինչպես նաև հայտնիներ հարևան հանրապետություններից[[54]](#footnote-54)

Ժամանակին գյուղը ունեցել է նաև կինոյի դահլիճ, որը հիմա գոյություն չունի[[55]](#footnote-55)։

Անմխիթար վիճակում է գտնվում սպորտային կյանքը։ Երիտասարդները մատնված են թերզբաղվածության։ Երիտասարդները չեն ցանկանում մնալ գյուղում, քանի որ երեկոյան հանգստի, ժամանցի, շփվելու խնդիր ունեն[[56]](#footnote-56)։

Բնակավայրն ունի գրադարան, որը գտնվում է Վերին Ծաղկավանի վարչական շենքում։ Ամսական կտրվածքով գրադարանից օգտվում է 320 մարդ[[57]](#footnote-57)։

Վերին Ծաղկավանում բնակչության առողջա­պահության գործը կազմակեր­պվում է բուժկետում, որտեղ աշխատում է 1 մարդ։ Այն պատկանում է Պառավաքարի Առողջության առաջնային պահպանման կենտրոնին, որը բնակավայրից հեռու է 6 կմ-ով։ Բուժկետը 2017 թ․-ից տեղափոխվել է առանձին շենք։ Բուժկետը վերանորոգված է, սակայն չունի սանհանգույց։ Բուժկետը հագեցված չէ առողջության առաջնային պահպանման ծա­ռայության մատուցման համար նախա­տեսված անհրաժեշտ բժշկական սարքա­վորումներով, բժշկական կահույքով, բժշկական պարագաներով և համակարգ­չային սարքավորումներով և կարիք ունի թե տեխնիկական վերազինման, թե ջեռուցման։ Բուժկետը նախատեսված է միայն առաջին բուժօգնություն ցույց տալու համար։ Վերին Ծաղկավանի բնակիչները անհրաժեշտության դեպքում օգտվում են նաև մոտ 19 կմ հեռավորության վրա գտնվող Բերդի հիվանդանոցից։

«Շխմուրադը փրկելու խնդիրը բոլորիս պարտականությունն է: Ես կխոնարհվեմ այն մարդու առջև, ով կվերակառուցի մեր վանքը»: Համայնքի ղեկավարը տեղեկացրեց, որ Շխմուրադի տարածքում բազմաթիվ այլ կոթողներ, մատուռներ ու ամրոցներ կան, որոնց շուրջ տարեկան մեկ անգամ մաքրման աշխատանքներ են կազմակերպվում: Ասում են՝ Շխմուրադի մոտ՝ Կեռ քարի ճակատին, մեղուները բույն են դրել: Ծաղկաշատ գյուղի տարածքի նեկտարից մեղր են պատրաստել, բայց դեռևս «հավքն իր թևով, օձն իր պորտով» չի կարողացել հասնել այդ մեղրին: Շատ են լեռնագնացները նայել, տեսել, բայց խորհրդավոր քարափին, առավել ևս՝ մեղվի փեթակին մոտենալ այդպես էլ չի հաջողվել։ Գյուղացիների մտքից արդեն թռել է, թե այս պատմությունը երբվանից է: «Հազար տեսակ փորձեր են արվել, պարանով մարդիկ ցանկացել են բարձրանալ-իջնել, չի ստացվել: Երկար ելարաններով ենք փորձել, բայց քանի որ կանգնելու որևէ տարբերակ չկա հսկա ժայռին, այդպես էլ Ծաղկավանի հայտնի մեղվաընտանիքին հանդիպել չի ստացվել», - ասում է Վերին Ծաղկավան գյուղի բնակիչ Դավիթ Ամիրխանյանը: Առեղծվածային, պատմական հարուստ այս միջավայրում գտնվող և գյուղի թիկունքը պահող վանքն այժմ օգնություն է խնդրում։

<https://www.qahana.am/am/christian/show/589951134/30>

Վերին Ծաղկավանը հարուստ է պատմամշա­կութային արժեքավոր հուշարձաննե­րով։ Համաձայն ՀՀ Կառավարության կողմից 2002 թ․-ին հաստատված Տավուշի մարզի Վերին Ծաղկավան բնակավայրի պատմության և մշակույթի հուշարձանների ցանկի, գյուղում առկա է 48 հուշարձան, որոնցից առավել արժեքավոր են «Շխմուրադի վանքը», Սև-Սև քարերի թախտ ամրոցը, հին գյուղատեղիները և այլն։

Վանքի անունն ունի մի քանի ստուգաբանություն։ Դրանցից մեկի համաձայն՝ վանքն անունը ստացել է պարսից խանի՝ այստեղ գիշերակացից հետո։ Իսկ, օրինակ, Վերին Ծաղկավանի բնակիչ Առուշան Խաչատրյանի խոսքով, «Շխմուրադ»՝ նշանակում է «փախի՛ր, Մուրադ» կամ, հավանաբար, վանքն այդ անվանումը ստացել է տարածքում երբևէ գոյություն ունեցած Շխմուրադ բնակավայրից[[58]](#footnote-58):

4.1.6. Կոմունալ տնտեսություն

Վերին Ծաղկավանը գազաֆիկացված է։ Ներկայումս առկա 236 տնտեսություններից 221-ը (94 %) միացված է գազի ընդհանուր ցանցին[[59]](#footnote-59)։ Գազաֆիկացումն իրականացվել է IFAD-ի կողմից։

Վերին Ծաղկավանում գործում է 1.5 կմ երկարությամբ փողոցների գիշերային լուսավորության ցանց, որը ձգվում է գյուղամիջյան կենտրոնական ճանապարհի երկարությամբ։

Աղբահանությունը կատարվում է շաբաթական մեկ անգամ, աղբահանության ամսական վճարը մեկ բնակչի հաշվով կազմում է 60 դրամ։ Վերին Ծաղկավանի աղբավայրը գտնվում է Ներքին Կարմիրաղբյուր բնակավայրի մոտ։ Մինչև համայնքների միավորումը համայնքներում աղբահանություն չի կազմակերպվել։

Վերին Ծաղկավանում կոյուղի չկա։ Փողոցները չունեն ջրահեռացման համակարգ։

4.1.7. Տրանսպորտ և կապ

Վերին Ծաղկավանով է անցնում հանրապետական նշանակության Բերդ-Իջևան-Երևան մայրուղին։ Վերին Ծաղկավան բնակավայրի միջբնակավայրային, ինչպես նաև բնակավայր-մայրուղի ճանապարհները հիմնականում ունեն ասֆալտապատ ծածկույթ։ Ճանապարհի անցանելիությունը ձմռանը նորմալ է։ Բացի կենտրոնական փողոցից, Վերին Ծաղկավանի ներբնակավայրային ճանապարհներն հիմնականում ծածկույթ չունեն և հատկապես ձմռան ամիսներին դառնում են դժվար անցանելի։ Բնակավայրի համար կարևոր է խնդիրներից է համայնքի դաշտամիջյան և ներբնակավայրային ճանապարհների խճապատումը, բարեկարգումը և ջրահեռացումը[[60]](#footnote-60)։

Ուղևորափոխադրումների հարցը բնակավայրում կազմակերպված է։ Բնակիչները Բերդ գնալու համար հիմնականում օգտվում են Բերդ-Վերին Ծաղկավան ուղղությամբ օրը երկու անգամ կազմակերպվող երկու միկրոավտոբուսների միջոցով, որի մեկ ուղղության արժեքը կազմում է 200 դրամ։

Վարագավանում հաշվառված է105 մարդատար, 8 բեռնատար ավտոմեքենա[[61]](#footnote-61)։

Հանրապետական մամուլը համայնք է բերվում ամեն օր, իսկ մարզային մամուլը՝ շաբաթական։

ՎԵրին Ծաղկավանի հեռուստահաղորդումներն իրականացվում են «Հայաստանի հեռուստա­տե­սային և ռադիոհաղորդիչ ցանց» ՓԲԸ Տավուշի տարածքային բաժնի կողմից և հեռարձակվում են 9 տարբեր ալիքներ, այդ թվում՝ Հ-1, Հ-2, RTR-PLANETA, «Արմենիա», «Կենտրոն», «Երկիր-Մեդիա» և «Շանթ», «Շողակաթ» և մարզային «Տավուշ TV» ծրագրերը: Հեռարձակվում է նաև «Իջևան TV» տեղական ծրագիրը[[62]](#footnote-62):

Վերին Ծաղկավանում գործում է միայն բջջային հեռախոսակապ։ Բջջային հեռախոսակապի որակը բնակավայրի կողմից գնահատվում է լավ։

Վերին Ծաղկավանում կանոնավոր կերպով գործում է Հայ Փոստի աշխատանքը, որտեղ զբաղված է 1 մարդ։

4.1.8. Բնակարանային ֆոնդ

Վերին Ծաղկավան բնակավայրի բնակարանային ֆոնդը կազմված է 301 1-2 հարկանի քարաշեն առանձնատներից, որոնց բնակարանային մակերեսը կազմում է 31290 քմ։ Կիսակառույց տներում և ժամանակավոր կացարաններում բնակվում է 3 բնակիչ։

Ոչ գյուղատնտեսական նշանակության մեկ քմ հողի միջին շուկայական գինը կազմում է 650 դրամ։ Առանձնատների բնակելի մակերեսի քմ-ի միջին գինը կազմում է 29250 դրամ։

4.1.9․ Բնական միջավայր, հանգստի գոտիներ

Վերին Ծաղկավան բնակավայրում հաշվառված է 20.37 հա պատմական տարածք, որից 1,77 հա-ը համարվում է համայնքային սեփականություն, իսկ 18.60 հա-ը՝ օգտագործման իրավունքով տրված պետական հողատարածք։

Գյուղում առկա է 1196.12 հա անտառային հողատարածք, և 9.40 հա ջրային տարածք, որից 5.58 հա գետ, 3.80 հա ջրանցք։ Այս ամենը իդեալական նախապայմաններ կարող են ծառայել հանգստի գոտի ստեղծելու և տուրիզմի զարգացման համար։

Հողային և անտառային ֆոնդը գտնվում է լավ վիճակում, հողմահարված, ճահճակալված հողեր չկան։ Հիմնականում պահպանվում են բնօգտագործման կանոները, թեև վերջին տարիներին ջեռուցման նպատակով բնակչության կողմից իրականացվել են զանգվածային անտառհատումներ, որի արդյունքում ավելացել են սողանքները և հեղեղումները։ Անտառպաշտպան շերտի ստեղծման ճանապարհով այդ խնդիրները կարող են վերանալ։

Բնակավայրը հարուստ է պատմամշակութային կոթողներով։ Գյուղում է գտնվում հռչակավոր Շխմուրադի վանքը, որը ներկայումս չի գործում։ Գյուղի տարբեր մասերում գտնվում են գերեզմանոցներ, վանական համալիրներ, խաչքարներ, կիկլոպյան ամրոցներ։

4.1.10. Սոցիալական կապեր և հարաբերություններ

Վերին Ծաղկավան բնակավայրը համախմբված է, ունի ընդհանուր արժեքներ և հատուկ մշակույթ: Վերին Ծաղկավանցիները ավանդապաշտ, հյուրասեր, հպարտ և իրենց կոլորիտով յուրահատուկ ժողովուրդ են։

Բնակավայրն ունի հզոր և ակտիվ սփյուռք։

Գյուղն ունի գերեզմանատուն, որի մոտ կառուցված է հանդիսությունների սրահ, որտեղ իրականացվում են սգո արարողությունները։

4.1.11. Տեղական ինքնակառավարման մարմինները

Վերին Ծաղկավանի վարչական ներկայացուցիչը Աղասի Ղազարյանն է։ Տեղական ինքնակառավարման աշխատակազմում բնակավայրում զբաղված է 4 աշխատող, որոնք բոլորն էլ ունեն բարձրագույն և միջնակարգ մասնագիտական կրթություն, մեծ փորձ:

Վերին Ծաղկավանի վարչական և կառավարչական գործունեությունն իրականացվում է վարչական շենքում։ Այն նոր է, բազմահարկ, ծառայում է ինչպես վարչական գործունեության, այնպես էլ՝ գրադարանի համար։

**4.1.12. Տեղական տնտեսական զարգացում. գործարար միջավայր**

Գյուղում մասամբ զարգացած է բիզնեսը: Վերին Ծաղկավան բնակավայրում գործում է անհատ ձեռներեցներին պատկանող 10 խանութ և կրպակ։ Մնացած ծառայություններից բնակչությունը հիմնականում օգտվում է Բերդ քաղաքից, որը գտնվում է բնակավայրից 19 կմ հեռավորության վրա։

Վերին Ծաղկավանի բնակիչները ժամանակին աշխատել են Վարագավանում գործող Մագա Պահածոների գործարանում։ Ժամանակին այն սպասարկել է երեք գյուղերի՝ Պառավաքար, վարագավան և Վերին Ծաղկավան։ Ներկայումս այն չի գործում, սակայն մեծ պոտենցիա ունի վերագործարկվելու։ Գործարանում առկա է ջուր, հոսանք, ջեռուցում։

Բնակիչներից շատերը ցանկանում են զբաղվել Պավլովնիա ծառատեսակի մշակությամբ, որը արագաճ ծառ է և 5-6 տարի հետո կարող է տալ հսկայական քանակությամբ շինափայտ, ինչը կփրկի նաև ծառահատումներից[[63]](#footnote-63)։ Գյուղը շրջապատված է անտառներով, որտեղ աճում են բազմատեսակ հատապտուղներ (հոն, շլոր, տանձ, մոշ, ալոճ, սիզ), որոնք հարուստ են բնական վիտամիններով և օգտագործվում են բժշկության մեջ։ Դրանք վերամշակելու դեպքում բնակիչները կարծում են, որ կունենան մեծ եկամուտներ[[64]](#footnote-64)։

Գյուղում գործում են «Ակինք ՍՊԸ» ՀԷԿ և «Սիրարփի ՍՊԸ» ՀԷԿ-ը։ Դրանք ունեն սեզոնային ծանրաբեռնվածություն։ ՀԷԿ-երը սեփականաշնորհված են։ «Սիրարփի ՍՊԸ» ՀԷԿ-ը, որի պոտենցիալ հնարավորությունը կազմում է 2,5 մլն կվտ էլեկտրաէներգիա, սեզոնում ստանում է մոտ 1,46 մլն կվտ հոսանք։ Ակինք ՍՊԸ», որի պոտենցիալ հնարավորությունը կազմում է 2,5 մլն կվտ հոսանք, սեզոնին ստանում է 2,0 մլն կվտ հոսանք։ Երկու ՀԷԿ-երն էլ տարեկան կտրվածքով համայնքի բյուջեին վճարում են 80 հազար դրամ։

Բնակավայրի բնակիչները ցանկանում են զարգացնել հյուրատնային բիզնեսը և տուրիստական ներհոսքեր ապահովել Վերին Ծաղկավան։ Համաձայն Անգին Աստվածատուրյանի, բնակավայրի զարգացման գործում կարևոր դեր կարող է խաղալ գյուղական ճաշարանի կամ heritage kitchen-ի դերը: Այն հնարավորություն կտա զբոսաշրջիկին ծանոթանալ համայնքի պատմությանը, բնակիչներին, տեղական խոհանոցին, գյուղացիների արտադրանքին, մասնակցել տեղական ուտեստի պատրաստման գործընթացին և պարզապես հանգստանալ: Այդպիսի կառույցի առկայությունը առհասարակ հնարավորություն կտա առավել պատշաճ ընդունելություն ցուցաբերել համայնքի հյուրերին: Մյուս կողմից այն կվերածվի նաև երիտասարդական կենտրոնի, որտեղ նոր գաղափարներ կծնվեն, կիրականացվեն գյուղմթերքի բրենդավորման և վաճառքի գործընթացներ, կինոդիտումներ, ներկայացումներ և պարզապես այն կհանդիսանա խթան համայնքի մշակութային կյանքի ակտիվացման համար[[65]](#footnote-65):

**4.1.13․ Աղետների, ռիսկերի կառավարում, կլիմայական փոփոխություններ**

Վերին Ծաղկավան բնակավայրում ռիսկային են համարվում մարդածին (պատերազմ) և բնական աղետները (կարկտահարություն, երաշտ, անտառային հրդեհներ, ուժեղ քամիներ, վաղ ցրտահարություն, և այլն): Վերին Ծաղկավանում լուրջ խնդիր են առաջացնում կարկտահարության հետևանքները և հակակարկտային կայանների, ցանցերի կարիքը զգալի է դարձել[[66]](#footnote-66): Աղետների դեմ պայքարի մշակված մեխանիզմներ չկան համայնքում և դրանց մասին հիմնականում տեղեկանում են հեռուստատեսությունից:

Հարցումների արդյունքում ֆերմերները նշում են, որ կարկտահարությունների, երաշտի և վաղ ցրտահարությունների հաճախականության դինամիկան վերջին 5 տարիների ընթացքում աճել է։

Վերջին տարիներին ջեռուցման նպատակով զանգվածային անտառհատումներ են կատարվել գյուղի հարակից անտառներում, որը պատճառ կարող է դառնալ մի շարք աղետների ՝սողանքներ, հողերի դեգրադացիա։

Յուրաքանչյուր տարի իրականացվում են վարժանքներ «Տարհանման կազմակերպումը երկրաշարժի դեպքում» թեմայով, ուսուցանվել է «Քաղաքացիական պաշտպանության միջոցառումների իրականացումը հակառակորդի հանկարծակի հարձակման դեպքում և ՔՊ միջոցառումների կազմակերպումը ՀՀ Տավուշի մարզի ՔՊ համակարգը խաղաղից ռազմական դրության փոխադրման դեպքում» թեմաները։

4.1.14․ Համայնքի սեփականությունը և բյուջեն

Համայնքի սեփականություն համարվող գույքի ցանկը սահմանվել է ՀՀ կառավարության 14.03.1997թ-ի թիվ 51 որոշմամբ: Հետագայում համայնքի սեփականություն համարվող Վերին Ծաղկավան բնակավայրում գտնվեղ գույքը համալրվել է վարչական նոր շենքով, գյուղտեխնիկայով և այլն։

**Աղյուսակ 3**

**Բնակավայրում գտնվող համայնքային ենթակայության հիմնարկությունները և ձեռնարկությունները**

|  |  |  |
| --- | --- | --- |
| **N** | **Անվանումը** | **Աշխատողների թվաքանակը** |
| **1** | Վարչական շենք |  |
| **3** | Մանկապարտեզ |  |

Բնակավայրում առկա սոցիալ-տնտեսական ենթակառուցվածքների ընդհանուր վիճակը բավարար է:

**Աղյուսակ 4**

**Բնակավայրում գտնվող համայնքի սեփական ենթակառուցվածքները**

|  |  |  |  |
| --- | --- | --- | --- |
| **Հ/Հ** | **Անվանումը** | **միավոր** | |
|  | Վարչական նոր շենք, հատ | 1 |
|  | Մշակույթի տան շենք, հատ | 1 |
|  | Մանկապարտեզի շենք, հատ | 1 |
|  | Բուժկետ | 1 |
|  | Խմելու ջրի ներբնակավայրային համակարգ, կմ | 9 |
|  | Ոռոգման ջրի ներբնակավայրային համակարգ, կմ | 10 |
|  | Ներբնակավայրային ճանապարհների լուսավորության ցանց, կմ | 6 |
|  | Հուշարձան, հատ | 1 |
|  | Ներբնակավայրային կամուրջներ, հատ | 1 |
|  | Գերեզմանատուն, հատ | 2 |
|  | Գյուղտեխնիկա և գործիքներ | 14 |
|  | Մարդատար ավտոմեքենա | 210 |
|  | Եկեղեցի, հատ | 1 |

Համայնքի բյուջեն հիմնականում ձևավորվում է հողի հարկից, գույքահարկից, համայնքի սեփականություն համարվող հողերի վարձավճարներից, գույքի վարձակալության եկամուտներից և պետական բյուջեից ֆինանսական համահարթեցման սկզբունքով տրամադրվող դոտացիայից, սուբվենցիայից;

Բերդ խոշորացված համայնքն ունի ապառքներ ինչպես հողի հարկի՝ 42,365․6 հազ.դրամ, այնպես էլ գույքի հարկի՝ 25,243․6 հազ.դրամ, ինչպես նաև հաշվարկված տույժեր և տուգանքներ, համապատասխանաբար՝ 109,340․9 հազ.դրամ և 25,243․6 հազ.դրամ[[67]](#footnote-67):

Աղյուսակ 5

**Բերդ համայնքի 2017թ.-ի բյուջեի փաստացի եկամուտները[[68]](#footnote-68)**

|  |  |  |  |  |
| --- | --- | --- | --- | --- |
| Եկամտատեսակներ | | Ընդամենը | Վարչական բյուջե  (հազ.դրամ) | Ֆոնդային բյուջե  (հազ.դրամ) |
|  | Տարեսկզբի մնացորդ | 37,007.9 |  | 37,007.9 |
|  | ԸՆԴԱՄԵՆԸ ԵԿԱՄՈՒՏՆԵՐ (1+2+3)[[69]](#footnote-69) | 832,856.7 | 734,747.7 | 98,109.0 |
|  | Որից սեփական եկամուտներ, | 169,918.9 | 177,183.4 | x |
|  | **ՀԱՐԿԵՐ ԵՎ ՏՈՒՐՔԵՐ**,  այդ թվում | 164,849.2 | x | x |
| 1.1 | Հողի հարկ համայնքների վարչական տարածքներում գտնվող հողի համար | 42,365.6 | 42,365.6 | x |
| 1.2 | Գույքահարկ համայնքների վարչական տարածքներում գտնվող շենքերի և շինությունների համար | 58,283.0 | 58,283.0 | x |
| 1.3 | Գույքահարկ փոխադրամիջոցների համար | 54,629.6 | 54,629.6 | x |
| 1.4 | Տեղական տուրքեր | 3,094.8 | 3,094.8 | x |
| 1.5 | Համայնքային բյուջեին տրվող պետական տուրքեր | 6,476,2 | 6,476,2 | x |
| 2. | **ՊԱՇՏՈՆԱԿԱՆ ԴՐԱՄԱՇՆՈՐՀՆԵՐ**, այդ թվում | 557,455․0 | 557,455․0 | x |
| 2.1 | Պետական բյուջեից ֆինանսական համահարթեցման սկզբունքով տրամադրվող դոտացիաներ, Պետական բյուջեից տրամադրվող այլ դոտացիաներ) | 552,920.5 | 552,920.5 | x |
| 2.2 | Պետական բյուջեից hամայնքի վարչական բյուջեին տրամադրվող նպատակային հատկացումներ (սուբվենցիաներ) | 4,534.5 | 4,534.5 | x |
| 3. | **ԱՅԼ ԵԿԱՄՈՒՏՆԵՐ**. այդ թվում | 165,182․2 | 67,073.2 | 98,109.0 |
| 3.1 | Գույքի վարձակալությունից եկամուտներ, այդ թվում | 14,308․8 | 14,308․8 | x |
| 3.1.1 | Համայնքի սեփականություն համարվող հողերի վարձավճարներ | 7,830․6 | 7,830․6 | x |
| 3.1.2 | Այլ գույքի վարձակալությունից մուտքեր | 6,478․2 | 6,478․2 | x |
| 3.2 | Տեղական վճարներ այդ թվում | 31,293․1 | 31,293․1 | x |
| 3․2․1 | Աղբահանության վճարներ | 10,500.0 | 10,500.0 |  |
| 3.3 | Պետության կողմից տեղական ինքնակառավարման մարմիններին պատվիրակված լիազորությունների իրականացման ծախսերի ֆինանսավորման համար պետական բյուջեից ստացվող միջոցներ | 5,357.1 | 5,357.1 | x |
| 3.4 | Օրենքով սահմանված դեպքերում համայնք. hիմն. կողմից առանց տեղ. տուրքի գանձման մատ. ծառ-երի կամ կատարվող գործող.դիմաց ստացվող (գանձվող) այլ վճարներ | 90.0 | 90.0 | x |
| 3.5 | Ընթացիկ ոչ պաշտոնական դրամաշնորհներ | 2,000.0 | 2,000.0 | x |
| 3.6 | Այլ եկամուտներ | 14,024.2 | 14,024.2 | x |
| 3.7 | Նվիրատվություն, ժառանգության իրավունքով ֆիզ. ա նձանցից և կազ-ներից համայնքին, վերջինիս ենթ. բյուջետ. հիմ. տնօրինմանն անցած գույքի (հիմնական միջոց կամ ոչ նյութական ակտիվ չհանդիսացող) իրացումից | 98,109.0 | x | 98,109.0 |

**Աղյուսակ 6**

**Բերդ համայնքի 2018թ.ի պլանավորված բյուջեի եկամուտները [[70]](#footnote-70)**

(հազ.դրամ)

|  |  |  |  |  |
| --- | --- | --- | --- | --- |
| Եկամտատեսակներ | | Ընդունված բյուջե | Վարչական մաս | Ֆոնդային մաս |
| Տարեսկզբի մնացորդ | |  |  |  |
|  | ԸՆԴԱՄԵՆԸ ԵԿԱՄՈՒՏՆԵՐ (1+2+3)[[71]](#footnote-71) | 767900.0 | 767900.0 | 0.0 |
| 1. | ՀԱՐԿԵՐ ԵՎ ՏՈՒՐՔԵՐ | 112300.0 | 112300.0 | x |
| 1.1 | Հողի հարկ | 49000.0 | 49000.0 | x |
| 1.2 | Գույքահարկ համայնքների վարչական տարածքներում գտնվող շենքերի և շինությունների համար | 4000.0 | 4000.0 | x |
| 1.3 | Գույքահարկ փոխադրամիջոցների համար | 50200.0 | 50200.0 | x |
| 14 | Տեղական տուրքեր | 3100.0 | 3100.0 | x |
| 1.5 | Ապրանքների մատակարարումից և ծառայությունների մատուցումից այլ պարտադիր վճարներ, այդ թվում համայնքի բյուջե վճարվող պետական տուրքեր (նոտարական ծառայություններ, քաղաքացիական կացության ակտերի գրանցման և այլ ծառայություններ ) | 6000,0 | 6000,0 | x |
| 2. | ՊԱՇՏՈՆԱԿԱՆ ԴՐԱՄԱՇՆՈՐՀՆԵՐ | 592997,9 | 592997,9 | 0.0 |
| 2.1 | Պետական բյուջեից ֆինանսական համահարթեցման սկզբունքով տրամադրվող դոտացիաներ | 588463,4 | 588463,4 | x |
| 2.2 | Պետական բյուջեից համայնքի վարչական բյուջեին տրամադրվող այլ դոտացիաներ | 0,0 | 0,0 | x |
| 2.3 | Պետական բյուջեից տրամադրվող նպատակային հատկացումներ (սուբվենցիաներ) | 4534,5 | 4534,5 | x |
| 3. | ԱՅԼ ԵԿԱՄՈՒՏՆԵՐ | 62602,1 | 62602,1 | 0.0 |
| 3.1 | Համայնքի սեփականություն համարվող հողերի վարձավճարներ | 7100,0 | 7100,0 | x |
| 3.2 | Այլ գույքի վարձակալությունից մուտքեր | 7400,0 | 7400,0 | x |
| 3,3 | Պետության կողմից ՏԻՄ պատվիրակված լիազորությունների իրականացման ծախսերի ֆինանսավորման համար օետական բյուջեից ստացվող միջոցներ | 5363,2 | 5363,2 | x |
|  | Վարչական գանձումներ | 42708,9 | 42708,9 |  |
| 3.4 | Այլ եկամուտներ | 30,0 | 30,0 | x |

Աղյուսակ 7

**Բերդ համայնքի 2018թ.-ի պլանային բյուջեի ծախսերը` ըստ բյուջետային ծախսերի գործառական դասակարգման[[72]](#footnote-72).**

|  |  |  |  |  |
| --- | --- | --- | --- | --- |
|  | Բյուջետային ծախսերի անվանումները | ընդամենը  (հազ.դրամ) | Այդ թվում  (հազ.դրամ) | |
|  |  |  | Վարչական բյուջե | Ֆոնդային բյուջե |
|  | ԸՆԴԱՄԵՆԸ ԾԱԽՍԵՐ | 804900.0 | 767900.0 | 37000.0 |
| 1 | Ընդհանուր բնույթի համայնքային ծառայություններ, այդ թվում | 261054.2 | 237963.2 | 23091.0 |
| 1.1 | Կառավարում | 240191.0 | 225100.0 | 15091.0 |
| 1.2 | Ընդհանուր բնույթի ծառայություններ | 5363.2 | 5363.2 | 0.0 |
| 1.3 | Ընդհանուր բնույթի հանրային ծառայություններ (այլ դասերին չպատկանող) | 15500.0 | 7500.0 | 8000.0 |
| 2. | Տնտեսական հարաբերություններ | 20949.7 | 7040.7 | 13909.0 |
| 2.1 | Գյուղատնտեսություն | 19154.7 | 5245.7 | 13909.0 |
| 2.2 | Ճանապարհային տրանսպորտ | 1795.0 | 1795.0 | 0,0 |
| 3. | Շրջակա միջավայրի պահպանություն, աղբահանություն | 226155.0 | 226155.0 | 0,0 |
| 4, | Բնակարանային շինարարություն և կոմունալ ծառայություններ | 6242,1 | 6242,1 | 0,0 |
| 4.1 | Ջրամատակարարում | 5343.0 | 5343.0 | 0.0 |
| 4.2 | Փողոցների լուսավորում | 899.1 | 899.1 | 0.0 |
| 5. | Հանգիստ, մշակույթ, կրոն | 84499.0 | 84499.0 | 0.0 |
| 6. | Նախադպրոցական կրթություն | 200000.0 | 200000.0 | 0.0 |
| 7. | Սոցիալական արտոնություններ (այլ դասերին չպատկանող) | 6000.0 | 6000.0 | 0.0 |
| 8. | Պահուստային ֆոնդ | 0.0 | 0.0 | 0.0 |

2018թ. բյուջետային ընդհանուր ծախսերը պլանավորվել են 804,900.0 հազ.դրամի չափով:

Համայնքի ֆինանսական կարողությունները հնարավորություն են տալիս միջնաժամկետ հատվածում իրականացնել (կամ սկսել իրականացնել) համայնքի կողմից առաջնահերթ ճանաչված ՏԻՄ լիազորությունների շրջանակում գտնվող անգամ ծավալուն ենթածրագրերը:

Համայնքը պատրաստ է բաժնեմասային մասնակցություն ունենալ դոնոր կազմակերպությունների կողմից իրականացվող կապիտալ ներդրումային ծրագրերին, որի համար ֆինանսական աղբյուր կարող է հանդիսանալ համայնքի բյուջեի եկամուտները, ինչպես նաև բազմաբնակավայր Բերդ համայնքի ռուսաստաբնակ սփյուռքից ստացվող միջոցները:

4.1.15. Համայնքում իրականացվ(ող)ած ծրագրեր

Վերջին տարիներին, ըստ համայնքապետարանի տեղեկատվության, համայնքում իրականացվել են հետևյալ ծրագրերը:

Աղյուսակ 8

Վերջին տարիներին համայնքում իրականացվ(ող)ած ծրագրեր[[73]](#footnote-73)

|  |  |  |  |  |  |
| --- | --- | --- | --- | --- | --- |
|  | Ծրագրեր | Իրականացնող կազմակերպությունը | Ծրագրի արժեքը, հազ․ դրամ | Համայնքի կողմից համաֆինանսավորում, հազ․ դրամ | Իրականացման տարեթիվը |
|  | Համայնքի համար գյուղտեխնիկայի ձեռք բերում | Գրանդ Հոլդինգ | Տեղեկատվությունը բացակայում է | Տեղեկատվությունը բացակայում է | Տեղեկատվությունը բացակայում է |
|  | Չինչին-Վերին Ծաղկավան խմելու ջրագծի կառուցում (3,5 կմ) | Գրանդ Հոլդինգ | Տեղեկատվությունը բացակայում է | Տեղեկատվությունը բացակայում է | Տեղեկատվությունը բացակայում է |
|  | Համայնքի խմելու ջրի ներքին ցանցի կապիտակ նորոգում (4,5 կմ) | Գրանդ Հոլդինգ | Տեղեկատվությունը բացակայում է | Տեղեկատվությունը բացակայում է | Տեղեկատվությունը բացակայում է |
|  | «Թլկտորածի» ջրագծի կառուցում (3,0 կմ) | Գրանդ Հոլդինգ | Տեղեկատվությունը բացակայում է | Տեղեկատվությունը բացակայում է | Տեղեկատվությունը բացակայում է |
|  | Համայնքի փողոցների լուսավորության անցկացում (4 կմ) | Գրանդ Հոլդինգ | Տեղեկատվությունը բացակայում է | Տեղեկատվությունը բացակայում է | Տեղեկատվությունը բացակայում է |
|  | Վերին Ծաղկավան-Դալիգդաշ ճանապարհի խճապատում | Գրանդ Հոլդինգ | Տեղեկատվությունը բացակայում է | Տեղեկատվությունը բացակայում է | Տեղեկատվությունը բացակայում է |
|  | Ոռոգման ներքին ցանցի կառուցում (5 կմ) | Գրանդ Հոլդինգ | Տեղեկատվությունը բացակայում է | Տեղեկատվությունը բացակայում է | Տեղեկատվությունը բացակայում է |
|  | Վերին Ծաղկավանի խմելու ջրամատակարարման համակարգի վերակառուցում | Հայաստանի տարածքային զարգացման հիմնադրամ | 182000,0 | Տեղեկատվությունը բացակայում է | 2018-2019 թթ․ |
|  | Ոռոգման համակարգերի կառուցում | «Ոռոգման համակարգի հիմնանորոգում» ծրագիր | 713.0 | Տեղեկատվությունը բացակայում է | 2008 |
|  | դպրոցի վերանորոգում | ՀՀ Կառավարություն | 83,842 | Տեղեկատվությունը բացակայում է | 2007-2010 |
|  | Վ.Ծաղկավանի համայնքային ճանապարհների ասֆալտապատում | ՀՀ Կառավարություն | 10350,0 | Տեղեկատվությունը բացակայում է | 2014 |

4.2. Ներքին և արտաքին գործոնների վերլուծություն

*Աղյուսակ 9*

*ՈՒԹՀՎ (SWOT) վերլուծություն (ուժեղ և թույլ կողմեր)*

|  |  |
| --- | --- |
| **Ներքին** | |
| **Ուժեղ կողմեր** | **Թույլ կողմեր** |
| * Զարգացած անասնապահություն/ոչխարաբուծություն * Շնորհալի երիտասարդներ * Զարգացած գորգագործություն * Մեծ ցանքատարածություններ, սակայն դրանք ներկայումս չեն օգտագործվում * ՈՒնեն բարերարներ * Անտառային հարուստ ռեսուրսներ * Զարգացած է օղու արտադրությունը * Կեռ քար, նշան * Յուրահատուկ ժողովուրդ * Շնորհալի, մակարդակով, տաղանդաշատ ժողովուրդ, * Շխմուրադ վանքի առկայություն * Համայնքով է անցնում Բերդ-Իջևան-Երևան մայրուղին, * Համայնքում առկա է տաղանդավոր մարդկային և աշխատանքային որակյալ ռեսուրսները * Բնակավայրը գազաֆիկացված է * Գյուղն առատ է Հատապտուղներով և անտառից ստացվող այլ բարիքներով ն * Գյուղում առկա է ահեստագործական հմտություններ (կարպետագործություն, գորգագործություն) * Հնարավորություն կա մասնավորապես զարգացնելու փայտագործության կարողությունները | * Անօգուտ զբաղվածություն, Գործազրկության բարձր մակարդակը և աշխատատեղերի պակասը, * Խմելու ջրի ներքին ցանցի անմխիթար վիճակ, * Խմելու ջրի անմխիթար վիճակ (խոզերի լողացում և այլն) * Ցանքատարածությունները պակասել են * Սոցիալական իրացվելիության և համախմբվածության պակաս * Սփյուռքի բացակայություն * Սահմանամերձ, բայց չեն օգտվում հարկային արտոնություններից * Ներհամայնքային ճանապարհները անբարեկարգ վիճակում են * Գյուղտեխնիկայի բացակայություն * Բնակավայրի բնակիչները չունեն վաճառականի հոտառություն * Կաթնամթերքի և մսամթերքի շուկայի բացակայություն, |

**Աղյուսակ 10**

**ՈՒԹՀՎ (SWOT ) վերլուծություն (հնարավորություններ և վտանգներ)**

|  |  |
| --- | --- |
| **Արտաքին** | |
| **Հնարավորություններ** | **Վտանգներ** |
| * Գործարանի (մագա) վերագործարկում * Ծխախոտի մշակության հնարավորություններ * Գորգագործության զարգացում * Տուրիստական ուղիների զարգացման հնարավորություններ * Հյուրատնային բիզնեսի և զբոսաշրջության զարգացում * Մեղվաբուծության զարգացման պոտենցիալ * Խաղողագործության զարգացման պոտենցիալ * Նոր արտոնություններ | * Ահագնացող կարկտի վտանգ * Հեռախոսային անտենաների օգտագործման պատճառով մեղուները ոչնչանում են * Բերքատվության նվազեցում * Անտառների հատման արդյունքում ջրի սակավություն և երաշտային իրավիճակների ավելացում * Բնական աղետների (կարկուտ, ուժեղ քամիներ, երաշտ, հեղեղումներ և այլն) ավելացում * Առկա է ահագնացող արտագաղթ * Պատերազմի վերսկսում * Ծերացած բնակավայր |

### 5. Հիմնահարցերի բացահայտում և վերլուծություն

Վերին Ծաղկավան բնակավայրի հիմնախնդիրները

1. տնամերձերի արդյունավետ օգտագործում,
2. Խմելու ջրի 5 կմ երկարությամբ ներքին ցանցի անբարեկարգ վիճակ,
3. Հաշմանդամների նկատմամբ ուշադրության պակաս,
4. Գյուղտեխնիկայի (կոմբայն, թրթուրավոր տրակտոր, շարքացան) բացակայություն,
5. Կոյուղու բացակայություն,
6. Քանդված մշակույթի տուն,
7. Բերքի իրացման դժվարություններ,
8. Հակակարկտային կայանների բացակայություն,
9. Ոռոգման 5 կմ երկարությամբ ներքին ցանցի քանդված վիճակ,
10. Սպանդանոցի բացակայություն,
11. Կանանց թերզբաղվածություն,
12. Կերաղացի բացակայություն։

Հիմնահարցերը խմբավորվեցին հատուկ մեթոդաբանությամբ՝ միմյանց հետ ունեցած փոխպայմանավորվածությունները և փոխկապակցվածությունները հաշվի առնելով (տես. Մեթոդաբանություն, հավելված 1)։

### 6. Առաջնահերթ հիմնահարցերի վերլուծություն

Աղյուսակ 11

Հիմնահարցերի պատճառահետևանքային վերլուծություն և քարտեզագրում ըստ պատկանելության

|  |  |  |  |  |  |
| --- | --- | --- | --- | --- | --- |
| Հիմնահարց | Պատճառ | Հետևանք | Այլընտրանքային լուծումներ | | Պատկան մարմին/  դոնոր կազմակերպություն |
| Տնամերձերի արդյունավետ օգտագործում | * Ֆինանսների բացակայություն | * Աղքատության ավելացում * Արտագաղթի ուժգնացում * Գյուղատնտեսական մթերքների արտադրության պակաս | * Ջերմատնային տնտեսությունների և չորանոցների տրամադրում * Պարբերաբար ուսուցումների և խորհրդատվությունների անցկացում * Տնամերձերում բարձր պտղատու տնկիների հիմնում | ՄԱԶԾ  Համայնքապետարան  Այլ դոնորներ | |
| Խմելու ջրի 5 կմ երկարությամբ ներքին ցանցի անբարեկարգ վիճակ | * Ներհամայնքային ցանցի անմխիթար վիճակ * ընթացիկ վերանորոգման բացա­կայություն * Նոր ջրագծի կառուցման անհրաժեշտություն * Խմելու ջրի օգտագործումը տնամերձերի ոռոգման նպատակով | * Ջրի սակավություն * Սանիտարա-հիգիենիկ և կոմունալ-կենցաղային անբավարար պայմաններ * Հիվանդությունների վտանգ | * Ջրի կառավարման համակար­գերի խստացում * 5 կմ ներքին ցանցի հիմնանորոգում * Ջրաչափերի տեղադրում | * Համայնքապետարան * ՀՀ կառավարության աշխատակազմի գյուղական տարածքների տնտեսական զարգացման ԾԻԳ ՊՀ * «Վեոլիա- Ջուր» (ՓԲԸ) | |
| Հաշմանդամների նկատմամբ ուշադրության պակաս | * Ֆինանսների սղություն | * Սթրեսային իրավիճակ * Հաշմանդամների թերզբաղվածություն և թերուսուցում * Հատուկ խնամք պահանջող հաշմանդամների նկատմամբ անուշադրություն | * Հաշմանդամների համար զբաղվածության կետի ստեղծում, * Հաշմանդամների համար տրանսպորտային տրանսպորտային միջոցների տրամադրման միջոցով հնարավորությունների ստեղծում Բերդի «Հույսի կամուրջ» կենտրոն հաճախելու նպատակով, * Պարբերաբար բժշկական հետազոտությունների իրականացում համայնքում, | * ՀՀ Կառավարություն * ՀՀ Առողջապահության նախարարություն | |
| Գյուղտեխնիկայի (կոմբայն, թրթուրավոր տրակտոր,  շարքացան) բացակայություն | * Ֆինանսների բացակայություն * Առկա գյուղտեխնիկայի ֆիզիկական և բարոյական մաշվածություն | * Գյուղատնտեսության թույլ զարգացում * Աղքատության ավելացում | * Գյուղատնտեսական տեխնիկայի հավաքակայանի հիմնում * Նոր տեխնիկայի գնում և տրամադրում բնակավայրին | * ՄԱԶԾ * Պոզիտիվ Պլանետ * ՀՕՖ * Այլ դոնորներ | |
| Կոյուղու բացակայություն | Ֆինանսների բացակայություն | * Պատերազմական վտանգավոր իրավիճակի պատճառով մարդիկ երբեմն վախենում են դուրս գալ և օգտվել դրսում գտնվող զուգարաններից * Հիգիենայի բացակայություն | * Առանձնատների ներսում սանհանգույցների կառուցում * Կոյուղու ցանցի կառուցում | * ՀՀ Կառավարություն * ՄԱԶԾ * Համայնքապետարան * Անհատ բնակիչներ | |
| Քանդված մշակույթի տուն | * Ֆինանսների բացակայություն, * Կազմակերպությունները խուսափում են ներդրումներ կատարել | * Երեխաների մշակութային կյանքի դժվարացումներ * Անբավարար մշակութային միջավայր * Երիտասարդության թերզբաղվածություն | * Մշակույթի տան հիմնանորոգում * Մշակութային խմբակների ստեղծում, որոնք կարող են գործել դպրոցում, վարչական շենքում, այլ վայրերում | * Համայնքապետարան * ՄԱԶԾ * Գործարարներ * Դոնոր կազմակերպություններ (ՀՕՖ) | |
| Բերքի իրացման դժվարություններ | * Շուկայավարման գիտելիքների և հմտությունների բացակայություն * Կենտրոնական մայրուղուց բավական մեծ հեռավորություն * Սահմանամերձության պատճառով աշխույժ առևտրի դժվարություններ | * Եկամուտների պակաս * Աղքատության ավելացում * Արտադրված մթերքի և բերքի սպառման դժվարություններ | * Մսի, կաթի վերամշակման փոքր ձեռնարկությունների գործարկում * Մարքեթինգային հմտությունների և գիտելիքների ուսուցում * Նոր շուկաների որոնում, * Երևանում «Վերին Ծաղկավան» բրենդով շուկայի/խանութի ստեղծում | դոնորներ | |
| Հակակարկտային կայանների բացակայություն | * Ֆինանսների բացակայություն * Հայ-ադրբեջանական հակամարտության պատճառով հակակարկտային կայանների օգտագործման անհնարինություն | * Հաճախակի դարձած կարկուտներից ցորենի ցանքատարածությունների, ինչպես նաև խաղողի և պտղատուների բերքի փչացում * Աղքատության ավելացում | * Հակակարկտային ցանցերի տեղադրում վարկային կամ դոնորական տարբեր ծրագրերի միջոցով | * ՄԱԶԾ * ԱԿԲԱ ԲԱՆԿ * Այլ դոնորներ | |
| Ոռոգման 5 կմ երկարությամբ ներքին ցանցի քանդված վիճակ | * Լիարժեք ոռոգման ներքին ցանցի բացակայություն * Պոմպակայանների աշխատանքի դժվարություն | * Հողերի ոչ լիարժեք մշակություն * Աղքատության ավելացում | * Ոռոգման ցանցի ընդլայնում * Ոռոգման 5 կմ ներքին ցանցի կառուցում | * Համայնքապետարան * Դոնոր կազմակերպություն | |
| Սպանդանոցի բացակայություն | * Ֆինանսների բացակայություն, * Պետական կառույցների բացթողությունը սպանդանոցների շահագործման տեսակետից | * Կենդաների բակային մորթի հետևանքով հիվանդությունների տարածման վտանգ | * Սպանդանոցի կառուցում * Համակարգված մորթի իրականացում | * Պետական կառույցներ * Դոնոր կազմակերպություններ | |
| Կանանց թերզբաղվածություն | * Ռեսուրսների բացակայություն, * Պատերազմ և ահագնացող արտագաղթ, * Սեփականաշնորհված արտադրությունների փոշիացում, * Ֆինանսների բացակայություն | * Կանանց թերզբաղվածություն, * Աղքատություն * Արտագաղթի մեծացում * Բնակչության, հատկապես՝ կանանց դեպրեսիա | * Տեքստիլ արտադրությունների հիմնում, * Գորգագործության, կարպետագործության զարգացում, * Այգիների հիմնում * Չորանոցների տրամադրում * Զբոսաշրջության զարգացում | * ՄԱԶԾ * Այլ դոնորներ * Պետական կառույցներ | |
| Կերաղացի բացակայություն | * Ֆինանսների բացակայություն | * Աղքատության ավելացում * Հացահատիկային ցանքատարածությունների նվազում * Ցորենի աղալու և կերի, ինչպես նաև ալյուրի ստացման գնի աճ | * Միջին հզորության ալրաղացի կառուցում | * UNDP * ՀՀ Գյուղատնտեսության նախարարություն * Այլ դոնոր կազմակերպություններ * Անհատ ձեռնարկատերեր | |

### 7․ Ռազմավարության սահմանում

**Վերին Ծաղկավան բնակավայրի զարգացման հիմքում դնել գյուղի մրցակցային առավելությունների բացահայտումը, հարևան բնակավայրերի հետ արդեն իսկ ձևավորված արդյունավետ տնտեսական համագործակցությունը, վերջինիս զարգացումը և ծառայեցումը համայնքի կարիքներին:**

### 8․ Զարգացման ուղղությունների սահմանում

Ելնելով բնակավայրի զարգացման ռազմավարությունից և հաշվի առնելով համայնքի առջև ծառացած հիմնախնդիրները, համայնքի հնարավորությունները և հնարավոր շահագրգիռ կողմերի նախապատվությունները սահմանվեցին համայնքի ինտեգրացված զարգացման հիմնական ուղղությունները.

* Համայնքային ենթակառուցվածքների զարգացում
* Համայնքի բնակչության եկամուտների ավելացում՝ գյուղատնտեսական և ոչ գյուղատնտեսական) գործունեության զարգացում

Համայնքի զարգացման հիմնական ուղղություններից ընտրվեցին հետևյալ ծրագրային առաջարկները

1. Ենթակառուցվածքների զարգացում

* Խմելու ջրի արտաքին և ներքին ցանցի հիմնանորոգում
* Գազի ներտնտեսային ցանցի միացում
* Արևային պանելների ձեռք բերում առանձնատների և հանրային ենթակառուցվածքների համար
* Դպրոցի կոյուղագծի վերանորոգում և ընդհանուր ցանցին միացում
* Ոռոգման նոր ցանցի կառուցում, պոմպերի տեղադրում Կարմիր քարի տակ հանդամասում 50-60 հա հողատարածության համար

1. Համայնքի բնակչության եկամուտների ավելացում

* Փոքր արտադրամասերի հիմնում (ջերմատուն, չորանոց, գինի, բրիկետ և այլն)

### 9. Միջնաժամկետ ծրագրեր և դրանց առաջնահերթությունների սահմանում

# Ծրագրերը ձևակերպվեցին հիմնահարցերի պատճառա-հետևանքային վերլուծության արդյունքում ստացված լուծումներից; Այլընտրանքային լուծումներից ընտրվեցին նրանք, որոնք համապատասխանում էին հետևյալ չափանիշներին՝ հիմնահարցի լուծման աստիճանը (օգտվողների թիվը), պահանջվող ֆինանսական միջոցների չափը, շահագործման և պահպանման հետագա հնարավորությունները: Հաշվի առնելով ծրագրերի փոխկապվածությունը, փոխլրացումը և դրանց միաժամանակյա լուծման ավելի մեծ արդյունավետության մակարդակը, որոշ ծրագրեր միավորվեցին: Այսպիսով ընտրվեցին հետևյալ ծրագրերը

Համայնքային ենթակառուցվածքների զարգացում

Համայնքի բնակչության եկամուտների ավելացում

Նշված լուծումների ընտրությունը չի նշանակում, որ մյուս լուծումներն անտեսվում են: Իրավիճակի յուրաքանչյուր փոփոխություն կարող է առաջ մղել մյուս լուծումները, ինչպես նաև առաջարկել նոր լուծումներ

Ծրագրային առաջարկների գնահատումը և առաջնահերթությունների դասակարգումը կատարվեց Զույգերի համեմատման (Pair-Wise) մեթոդով: (տես Հավելված 1-ը):

**Աղյուսակ 12**

**Զույգերի համեմատման (Pair-Wise) մեթոդով ծրագրային առաջարկների առաջնահերթությունների դասակարգում**

|  |  |
| --- | --- |
|  | Ծրագրեր |
| **1** | Խմելու ջրի ներքին ցանցի 5 կմ կառուցում |  |
| **2** | Գյուղտեխնիկայի ձեռք բերում (միջհամայնքային հիմնադրամի հիմնում) | 1 |  |
| **3** | Ջերմատնային տնտեսությունների հիմնում | 1 | 2 |  |
| **4** | 5 կմ ոռոգման ներքին ցանցի կառուցում | 1 | 2 | 4 |  |
| **5** | Փոքր արտադրությունների հիմնում (գինեգործություն, գորգագործություն) | 1 | 2 | 3 | 4 |  |
|  | Ծրագրեր | **1** | **2** | **3** | **4** | **5** | **6** |

Ըստ զույգերի համեմատման մեթոդի ծրագրերը հավաքեցին հետևյալ միավորները

|  |  |  |
| --- | --- | --- |
| **Առաջնահերթության բալը** | **Ծրագրեր** | **Միավորներ** |
|  | Խմելու ջրի ներքին ցանցի 5 կմ կառուցում | 4 |
|  | Գյուղտեխնիկայի ձեռք բերում (միջհամայնքային հիմնադրամի հիմնում) | 3 |
|  | Ջերմատնային տնտեսությունների հիմնում | 1 |
|  | 5 կմ ոռոգման ներքին ցանցի կառուցում | 2 |
|  | Փոքր արտադրությունների հիմնում (գինեգործություն, գորգագործություն) | 0 |

### 10. Ծրագրերի մշակում

**Ծրագրերի քննարկումներ:** Ծրագրերի իրականացման. վերահսկման, դրանց արժեքների գնահատման և հնարավոր ֆինանսական աղբյուրների բացահայտման նպատակով յուրաքանչյուր ծրագիր քննարկվեց ֆոկուս խմբերի միասնական սեմինարի ժամանակ, որին հրավիրված էին նաև համապատասխան ոլորտի մասնագետներ:

Ծրագրերը փորձաքննական և փորձագիտական քննարկումների ենթարկվեցին նաև մարզային և հանրապետական մակարդակներում իրականացվող քաղաքականությունների շրջանակում՝ համադրման նպատակով:

Քննարկումների արդյունքում սահմանվեցին միջնաժամկետ ծրագրեր:

**Աղյուսակ 13**

**Միջնաժամկետ ծրագրեր**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  | Ծրագրեր | Առաջնահերթության բալը | Նախնական արժեքը US$ | Իրականացման | | Պատասխա-նատուն | Հավանական դոնորներ | Ծրագրի արդյունքը | Ծրագրի ազդեցությունը |
| սկիզբը | ավարտը |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |

ՄԱԶԾ–ի կողմից իրականացվող ծրագրերի ժամանակացույցը, մոնիտորինգի և գնահատման ցուցանիշները կմշակվեն ՄԱԶԾ-ի ոլորտային փորձագետների կողմից և կհամաձայնեցվեն համայնքի տեղական ինքնակառավարման մարմինների հետ Մոնիտորինգը կիրականացվի մասնակցային սկզբունքով՝ ՏԻՄ–ի համայնքի ֆոկուս խմբերի անդամների ներգրավմամբ:

### 11. Հավելվածներ

**Հավելված 1. Մեթոդաբանություն**

1. Ծրագրի մշակման քայլերը և սկզբունքները

ՀՀԶԾ-ն մշակվում է համայնքի բնակչության և ՄԱԶԾ-ի փորձագետների խմբի կողմից: ՀՀԶԾ-ի մշակման գործընթացին բնակիչների մասնակցությունն ապահովվում է համայնքային ընդհանուր ժողովներում (ՀՀԶԾ-ին առնչվող ընդհանուր հարցերի լուծում) և ֆոկուս խմբերում (ՀՀԶԾ-ի մշակման գործընթաց) քննարկումների միջոցով:

ՀՀԶԾ-ի մշակման գործընթացն իրականացվում է հետևյալ քայլերով

1. Նախապատրաստական աշխատանքներ,

2. Համայնքի տեսլականի ձևակերպում,

3. Սոցիալ- տնտեսական իրավիճակի վերլուծություն,

4. Հիմնահարցերի բացահայտում և վերլուծություն,

5. Նպատակների սահմանում,

6. Միջնաժամկետ ծրագրեր,

7. Ծրագրերի մշակում

* 1. ՀՀԶԾ-ի մշակման հիմնական սկզբունքները.
* **Մասնակցային.** Գործընթացին մասնակցում է համայնքի բնակչությունը և բնակչության ներկայացուցիչների խմբերը, որոնք կամավորության սկզբունքով ձևավորվում են համայնքի ընդհանուր ժողովի կողմից; Աշխատանքային այս ձևաչափը ապահովում է գործընթացի թափանցիկությունը և հաշվետվականությունը: Համայնքի բնակչությունից բացի մասնակցում են նաև համայնքից դուրս գտնվող շահագրգիռ կողմերը՝ մարզպետարան, կառավարություն միջազգային և դոնոր կազմակերպություններ, հասարակական միավորումներ, գործարարներ և այլն:
* **Համատեղելի՝** Հաշվի են առնվում հանրապետական, մարզային և հարևան համայնքների շահերը;
* **Փոխլրացնող՝** Հաշվի են առնվում հարևան համայնքների առկա հնարավորությունները:
* **Համաձայնողական՝** Տարակարծությունները հարգվում են և որոշումները կայացվում են փոխզիջումային սկզբունքով:
* **Հետադարձ կապի՝** Քայլերն ունենալով որոշակի հաջորդականություն՝ պարբերաշրջանային են:
* **Ճկուն՝**  Իրավիճակի ցանկացած փոփոխություն հնարավոր է ներառել:
* **Շարունակական**՝ Ծրագրի մշակման և ընդունման մասնակցային մեխանիզմները (հաստատվում են ավագանու և համայնքի ընդհանուր ժողովի կողմից) ապահովում են ծրագրի շարունակությունը:

1. **Նախապատրաստական աշխատանքներ**

ՀՀԶԾ-ի մշակման գործընթացը ներառում է հանրային կառավարման երկու մակարդակում (պետական՝ տարածքային և տեղական) պաշտոնական բանակցային հանդիպումներ: Համակարգված աշխատելու և կրկնություններից խուսափելու համար, ճանաչողական հանդիպումների ընթացքում համաձայնություններ են ձեռք բերվում մարզային պատասխանատուների (մարզպետ, մարզպետի տեղակալ, ոլորտային վարչության ղեկավարներ և այլն) և համայնքի ղեկավարության (գյուղապետ, քաղաքապետ, ավագանու անդամներ), ինչպես նաև համայնքում գործունեություն իրականացնող միջազգային և տեղական կազմակերպությունների, անհատ բարերարների հետ:

ՀՀԶԾ-ի մշակման գործընթացի մասնակցայնությունն ապահովվում է համայնքային ընդհանուր ժողովներում և ֆոկուս խմբերում քննարկումների միջոցով:

***Համայնքի ընդհանուր ժողով:***

***Նպատակը՝***  ՀՀԶԾ -ի մշակման ընթացքում հրավիրվում է համայնքի երկու ընդհանուր ժողով, որոնցից առաջինը հետապնդում է իրազեկման, մոբիլիզացիայի և ֆոկուս խմբերի ձևավորման, իսկ երկրորդը՝ ՀՀԶԾ-ի նախագծի քննարկման և հաստատման նպատակ:

***Ֆոկուս խումբ/եր:***

***Նպատակը՝*** բնակչության առանձին շերտերի, այդ թվում սոցիալապես խոցելի խմբերի առկա հիմնախնդիրների բացահայտում, վերլուծություն և լուծումների առաջարկում**:**

***Ձևավորման սկզբունքները՝*** Հաշվի են առնվում մասնակցի ներգրավված լինելու ցանկությունը, խմբի մեծությունը (փոքր խումբն առավել արդյունավետ է), խմբի բազմազանությունը ( մասնագիտական և սեռա-տարիքային տեսանկյունից):

***Ձևավորման մեթոդը՝*** ֆոկուս խումբը ձևավորվում է համայնքի առաջին ընդհանուր ժողովում՝ կամավոր առաջադրմամբ և ինքնառաջադրմամբ: Ֆոկուս խումբը, որը կազմվում է համայնքի անդամներից ընտրում է համակարգող, որն էլ կազմակերպում է խմբի հետագա աշխատանքները:

**3.Համայնքի տեսլականի ձևակերպում**

Համայնքի տեսլականը գյուղի/քաղաքի ապագայի այն ցանկալի պատկերն է, որին հավաքականորեն ձգտում են համայնքի բոլոր անդամները:

Համայնքի տեսլականի սահմանման գործընթացը իրականացվում է ***համահամայնքային մրցույթի*** և ֆոկուս խմբերի միջոցով:

***Մրցույթ***

Կազմակերպվում և անցկացվում է «Համայնքը դարձնենք զորեղ> թեմայով ակնարկի մրցույթ, համայնքում տարածելով մրցույթին մասնակցելու ուղերձը, որտեղ ձևակերպվում է հիմնական առաջադրանքը (ներկայացնել համայնքի տեսլականը, հավաքական արժեքները, համայնքի հիմնախնդիրները և դրանց պատճառները, հետևանքները. լուծումները) և մասնակցության պայմանները: Աշխատանքների գնահատումը կատարվում է ՄԱԶԾ համայնքային զարգացման փորձագետների կողմից՝ հատուկ առանձնացված չափորոշիչներով: Լավագույն աշխատանքներն արժանանում են խրախուսական միցանակների:

**Ֆոկուս խումբ**

Ներկայացվում են խմբի տեսլականը, իդեալները, ձգտումները: Ակնարկների գնահատմանը զուգահեռ դուրս են գրվում համայնքի տեսլականի մասին ձևակերպումները և համադրվում են ֆոկուս խմբում առաջադրված տեսլականի հետ, որի արդյունքում սահմանվում է համայնքի ընդհանուր տեսլականը:

**4.Համայնքի սոցիալ-տնտեսական իրավիճակի վերլուծություն**

Համայնքի սոցիալ-տնտեսական իրավիճակը վերլուծվում է տվյալների ուսումնասիրության (տրիանգուլյացիա) և աշխատանքային քննարկումների մեթոդով:

**Առկա տեղեկատվության ուսումնասիրություն և վերլուծություն**

Տարբեր կազմակերպություններից (գյուղապետարան, մարզպետարան, կառավարություն, միջազգային կազմակերպություններ, հասարակական միավորումներ և այլն) հավաքվում է համայնքին առնչվող առկա տեղեկատվությունը (պաշտոնական վիճակագրություն, միկրո սոցիոլոգիական հարցումներ և ՀՀ ՏԿԱԻ-ն –ի կողմից հաստատված և ներկայումս գյուղական համայնքների մասին տեղեկատվության հավաքագրման հարցաթերթ): Ուսումնասիրվում է ՀՀ Տավուշի մարզի զարգացման 2016-2019թթ զարգացման ծրագրի նախագծի դրույթները, համայնքի 2013-2016թթ քառամյա զարգացման ծրագիրը, միջազգային և պետական տարբեր կազմակերպությունների կողմից տվյալ համայնքում իրականացվող ծրագրեր և և համայնքին առնչվող այլ նյութեր:

**Քննարկումներ ֆոկուս խմբում**

Ֆոկուս խմբում բացահայտվում և վերլուծվում են համայնքի ներքին ուժեղ և թույլ կողմերը, արտաքին հնարավորությունները և վտանգները (ՈՒԹՀՎ): Վերլուծությունը հիմք է հանդիսանում համայնքային հիմնահարցերի բացահայտման և լուծումների առաջադրման համար:

**5.Հիմնահարցերի բացահայտում և վերլուծություն**

Հիմնահարցերը ենթարկվում են վերլուծության հետևյալ փուլերով

I հիմնահարցերի ճանաչում և քարտեզագրում,

II հիմնահարցերի գնահատում

III առաջնահերթ հիմնահարցերի վերլուծություն պատճառ-հետևանք-լուծում սխեմայով:

I **Հիմնահարցերի ճանաչում և քարտեզագրում**: Ֆոկուս խմբում բացահայտվում են բոլոր այն հիմնահարցերը, որոնք ֆոկուս խմբի անդամների կարծիքով առնչվում են համայնքի զարգացմանը: Վեր հանված խնդիրները խմբավորվում են ըստ պատկան մարմինների:

**II Հիմնահարցերի գնահատում**: Ֆոկուս խմբում որոշվում են ամենալուրջ հիմնահարցերը, որոնց լուծումները կարող են մեկնակետ հանդիսանալ համայնքի հիմնարար զարգացման համար: Հիմնահարցերի գնահատումը կատարվում է «Հիմնահարցերի սրության և միտումների համատեղում» մեթոդով:

«**Հիմնահարցերի սրության և միտումների համատեղում**» **մեթոդ**

Մասնակիցներին առաջարկվում է հիմնահարցերը գնահատել ըստ «շատ սուր», «սուր», «քիչ սուր» հատկանիշների, նախապես համատեղ ընտրելով դրանց գնահատման չափորոշիչները.

* հիմնահարցից տուժողների թիվը,
* հետևանքների ազդեցությունը
* ի հայտ գալու հաճախականությունը:
* Միաժամանակ մասնակիցներին առաջարկվում է այդ հիմնահարցերը գնահատել նաև ըստ վերջին երկու-երեք տարիներին դրսևորած միտումների. «Վատանում է», «Մնում է անփոփոխ», «Լավանում է», որից հետո բոլոր մասնակիցների փոխզիջումային գնահատականներով որոշվում են միջնաժամկետ հատվածում առաջնահերթ դիտարկել իրավիճակի վատացման միտում ունեցող կամ անփոփոխ մնացող շատ սուր և սուր հիմնախնդիրները:

Աղյուսակ 14

|  |  |  |  |
| --- | --- | --- | --- |
|  | Շատ սուր | Սուր | Քիչ սուր |
| Վատանում է | X | X |  |
| Մնում է անփոփոխ | X | X |  |
| Լավանում է |  |  |  |

**III Առաջնահերթ հիմնահարցերի վերլուծություն պատճառ-հետևանք-լուծում սխեմայով:**

Առաջնահերթ լուծում պահանջող հիմնահարցերից յուրաքանչյուրի լուծման համար ֆոկուս խմբում քննարկվում և առաջարկվում են տարբեր լուծումներ, որոնցից ընտրվում են ՄԱԶԾ փորձագիտական գնահատականներով համադրված լուծումները և մշակվում են ծրագրային առաջարկներ:

6.**Միջնաժամկետ ծրագրեր և դրանց առաջնահերթությունների սահմանում**

Առաջնահերթությունների սահմանում: Ծրագրերի գնահատումը և առաջնահերթությունների դասակարգումը կատարվում է Զույգերի համեմատման (Pair-Wise) մեթոդով, որի համար որպես չափանիշ ընտրվում է հրատապությունը և ռեսուրսների հասանելիությունը (ֆինանսական, մարդկային, նյութական և այլ):

***Զույգերի համեմատման մեթոդ:*** Դիտարկվող ծրագրերը լրացվում են աղյուսակի ուղղահայաց և հորիզոնական տողերում: Այնուհետև, ուղղահայաց տողում նշված յուրաքանչյուր ծրագիր համեմատվում է հորիզոնական տողերում նշված բոլոր ծրագրերի հետ:

Համեմատության արդյունքում բացահայտված առավել առաջնահերթ ծրագիրը նշվում է տողերի հատման վանդակում: Բոլոր վանդակներն այս կերպ լրացնելուց հետո հաշվարկվեում է յուրաքանչյուր ծրագրի կրկնման հաճախականությունը և ծրագրերը դասակարգվում են ըստ հաճախականության նվազման: Այդ դասակարգման համաձայն էլ սահմանվում են առաջնահերթությունները:

**Աղյուսակ 15**  
**Զույգերի համեմատման (Pair -Wise) մեթոդով առաջնահերթությունների դասակարգման**

|  |
| --- |
| Ծրագրեր |
| 1. |  |
| 2. |  |  |
| 3. |  |  |  |
| 4. |  |  |  |  |
| 5. |  |  |  |  |  |
| 6. |  |  |  |  |  |  |
| …………….. |  |  |  |  |  |  |  |
| Ծրագրեր | 1. | 2. | 3. | 4. | 5. | 6. | ….. |

**Ծրագրերի մշակում, իրականացում, վերահսկողություն:** Առաջնահերթ ճանաչված Ծրագրերի իրականացման. վերահսկման, դրանց արժեքների գնահատման և հնարավոր ֆինանսական աղբյուրների բացահայտման նպատակով յուրաքանչյուր ծրագիր քննարկվում է ֆոկուս խմբերի միասնական սեմինարի ժամանակ, որին հրավիրվում են նաև համապատասխան ոլորտի մասնագետներ:

Առաջնահերթ Ծրագրերը ենթարկվում են նաև ՄԱԶԾ և մասնագիտական կազմակերպությունների փորձագիտական քննարկումների , ստացվում են մասնագիտական փորձաքննական եզրակացություններ, մշակվում են ծրագրի իրականացման արդյունքային չափորոշիչներ, ժամանակացույց և իրականացվում են ՄԱԶԾ-ի կողմից:

Ծրագրերի իրականացման մոնիտորինգը կազմակերպվում է ՄԱԶԾ փորձագետների կողմից մասնակցային սկզբունքով՝ համայնքի ֆոկուս խմբերի անդամների ներգրավմամբ:

*Հավելված 2 |ժողովրդագրական տվյալներ, (01.01.2019թ. դրությամբ)*

|  |  |  |
| --- | --- | --- |
| 1. | Տնային տնտեսությունների թիվը | 236 |
| 2. | Բնակչությունը, ընդամենը, մարդ, որից | 862 |
| 2.1. | արական | 444 |
| 2.2. | իգական | 418 |
| 3. | Անչափահաս բնակչություն, մարդ | 233 |
| 4. | Չափահաս բնակչություն, մարդ, որից | 629 |
| 4.1. | Աշխատունակ | 520 |
| 5. | Թոշակառուներ, մարդ | 162 |
| 6. | Միայնակ մայրեր, մարդ | 3 |
| 7. | Նպաստ ստացող ընտանիքներ | 46 |
| 8. | Բազմազավակ ընտանիքներ | 20 |
| 9. | Ժամանակավոր կացարաններում բնակվող ընտանիքներ | 3 |

*Հավելված 3. Ոչ գյուղատնտեսական գործունեություն, հատ*

|  |  |  |
| --- | --- | --- |
|  |  | 2019թ. |
|  | Արդյունաբերական և մթերային խանութներ | 10 |

Հավելված 4.

Գյուղատնտեսական նշանակության հողատեսքեր 01.01.2019 դրությամբ

|  |  |
| --- | --- |
|  | հա |
| Ընդամենը գյուղատնտեսական նշանակության հողատեսքեր | 1105.65 |
| Վարելահող | 348.05 |
| Բազմամյա տնկարկներ | 0 |
| Խաղող | 21.9 |
| Խոտհարքներ | 147.04 |
| Արոտավայրեր | 484.43 |
| Այլ հողատեսքեր | 101.23 |

Հավելված 5.

Հիմնական մշակաբույսերի ցանքատարածությունների կառուցվածքը

|  |  |  |
| --- | --- | --- |
|  | 2018թ. | |
| հա | % |
| Ցորեն | 80 | 61.78 |
| Գարի | 4.5 | 3.47 |
| եգիպտացորեն | 5 | 3.86 |
| Լոբի | 3 | 2.32 |
| Կարտոֆիլ | 8 | 6.18 |
| Բանջարանոցային մշակաբույսեր | 7 | 5.41 |
| Խաղող | 21.9 | 16.91 |
| Պտղի և հատապտղի տնկարկներ | 0.1 | 0.08 |

*Հավելված 6.. Հիմնական մշակաբույսերի համախառն բերքը և բերքատվությունը*

|  |  |  |
| --- | --- | --- |
| *Մշակաբույսը* | *Համախառն բերքը, տոննա* | *1 հա-ի բերքատվությունը, տ/հա* |
| Ցորեն | 176 | 2.2 |
| Գարի | 9.9 | 2.2 |
| եգիպտացորեն |  | 7.0 |
| Լոբի | 3.6 | 1.2 |
| Կարտոֆիլ | 80 | 10 |
| Բանջարանոցային մշակաբույսեր | 36.4 | 5.2 |
| Խաղող | 219 | 2.0 |
| Պտղի և հատապտղի տնկարկներ |  |  |

*Հավելված 7. Անասնագլխաքանակը, գլուխ*

|  |  |
| --- | --- |
|  | 2018թ |
| Խոշոր եղջերավոր անասուններ, գլուխ | 863 |
| Որից՝կովեր, գլուխ | 380 |
| Խոզեր, գլուխ | 349 |
| Ոչխարներ և այծեր, գլուխ | 253 |
| Ավանակներ և ջորիներ, գլուխ | 4 |
| Ձիեր, գլուխ | 32 |
| Հավեր և /կամ թռչուններ, թև | 2292 |
| Նապաստակ և ճագար | 12 |
| Մեղվաընտանիք, փեթակ | 409 |
| Պայմանական անասնագլխաքանակը | 1163.04 |
| Մեկ բնակչին բաժին ընկնող պայմանական անասնագլխաքանակը | 1.35 |
| Մեկ ընտանիքին բաժին ընկնող պայմանական անասնագլխաքանակը | 4.9 |

*Հավելված 8. Անասնապահական մթերքների արտադրության ծավալները և անասունների մթերատվությունը*

|  |  |
| --- | --- |
|  | 2019թ. |
| Մսի իրացում, տոննա | 70,0 |
| Կաթի արտադրություն, տոննա | 570 |
| Բրդի արտադրություն, տոննա | 0.05 |
| Ձվի արտադրություն, հազ.հատ | 103 |
| 1 կովի կաթնատվությունը, կգ | 1500 |
| 1ոչխարի բրդատվությունը, կգ | 2.0 |
| 1 հավի ձվատվությունը, հատ | 90 |

Հավելված 9. Վարագավան բնակավայրի ծրագրի մշակման մասնակիցներ,

Ֆերմերների/գործարարների խումբ

|  |  |  |
| --- | --- | --- |
|  | Ազգանուն, անուն | Զբաղմունքը, պաշտոնը, սոցիալական կարգավիճակը |
|  | Խաչատրյան Աիդա | Համայնքապետարանի առաջին կարգի մասնագետ |
|  | Սարգսյան Անուշ | Տնային տնտեսուհի |
|  | Դարբինյան Ասյա | Հավաքարար |
|  | Ծատուրյան Նարինե | Հավաքարար |
|  | Ծատուրյան Սիլվա | ուսուցիչ |
|  | Սարգսյան Էմմա | Տնտեսուհի |
|  | Ղազարյան Աղավնի | ուսուցչուհի |

Գործարարների խումբ

|  |  |  |
| --- | --- | --- |
|  | Ազգանուն, անուն | Զբաղմունքը, պաշտոնը, սոցիալական կարգավիճակը |
|  | Խաչատրյան Սերոբ | Անասնապահություն |
|  | Բաղդասարյան Սմբատ | Անասնապահ |
|  | Առաքելյան Մարտիկ | Հողաշինարար |
|  | Մկրտումյան Ժուլվեր | մենատնտես |
|  | Վարդանյան Ռազմիկ | Մենատնտես |
|  | Խաչատրյան Գևորգ | մենատնտես |
|  | Խառատյան Արայիկ | Մենատնտես |
|  | Խաչատրյան Սպարտակ | Ֆերմեր |
|  | Օհանյան Սուրեն | ֆերմեր |
|  | Սարգսյան Մաքսիմ | Հողագործ |
|  | Ղազարյան Շամիր | Անասնապահ |
|  | Ղազարյան Պապ | Ֆերմեր |
|  | Խաչատրյան Անտոն | Պայմանագրային զինծառայող |
|  | Խաչատրյան Իշխան | Պայմանագրային զինծառայող |
|  | Խաչատրյան Սամվել | Պայմանագրային զինծառայող |
|  | Գևորգյան Բորիս | թոշակառու |
|  | Թորոսյան Հովսեփ | Ծրագրավորող |
|  | Խաչատրյան Սարգիս | ուսանող |
|  | Գևորգյան Գագիկ | Ուսուցիչ |
|  | Մկրտումյան Սերյոժա | մենատնտես |
|  | Հայթմազյան Արամ | մենատնտես |
|  | Ղազարյան Վաղինակ | գյուղատնտես |
|  | Ծատուրյան Հայկ | գյուղատնտես |
|  | Սարգսյան Մաքսիմ | մենատնտես |
|  | Խաչատրյան Սերոբ | անասնաբույժ |
|  | Ծատուրյան Սերյոժա | Հիդրոմետ աշխատող |
|  | Ղազարյան Հայրիկ | Համայնքի ավագանի |

Տեղական ինքնակառավարման մարմինների խումբ

|  |  |  |
| --- | --- | --- |
|  | **Ազգանուն, անուն** | **Պաշտոնը** |
| 1. | Աղասի Ղազարյան | Վարչական ներկայացուցիչ |
| 2. | Աիդա Խաչատրյան | Համայնքապետարանի առաջին կարգի մասնագետ |
| 3. | Ղազարյան Հայրիկ | Համայնքի ավագանի |

«Վերին Ծաղկավանը դարձնենք զորեղ» ակնարկի մասնակիցներ

|  |  |  |
| --- | --- | --- |
| **Հ/հ** | **Անուն Ազգանուն** | **Պաշտոնը** |
|  | Աստվածատրյան Անգին |  |
|  | Գևորգյան Բորիս |  |
|  | Խաչատրյան Սարգիս |  |
|  | Սարգսյան Անուշ |  |
|  | Դարբինյան Ասյա |  |
|  | Սարգսյան Մաքսիմ |  |
|  | Ծատուրյան Սիլվա |  |
|  | Խաչատրյան Գևորգ |  |
|  | Գրիգորյան Սրբուհի |  |
|  | Մանուչարյան Արման |  |
|  | Ղազարյան Աղավնի |  |

**Փորձագետներ**

|  |  |
| --- | --- |
| *Արմեն Տիրատուրյան* | Ինտեգրացված աջակցություն գյուղական համայնքների զարգացմանը․համայնքների դիմակայունության ամրապնդում ծրագրի ղեկավար |
| *Հռիփսիմե Մանուկյան* | Ինտեգրացված աջակցություն գյուղական համայնքների զարգացմանը․համայնքների դիմակայունության ամրապնդում ծրագրի տնտեսագետ, համայնքների զարգացման մասնագետ, տգթ, դոցենտ |
| *Անդրեյ Հարությունյան* | Ինտեգրացված աջակցություն գյուղական համայնքների զարգացմանը․համայնքների դիմակայունության ամրապնդում ծրագրի ենթակառուցվածքների մասնագետ |
| *Հարություն Գևորգյան* | Ինտեգրացված աջակցություն գյուղական համայնքների զարգացմանը․համայնքների դիմակայունության ամրապնդում ծրագրի գյուղատնտեսության և պլանավորման ոլորտի մասնագետ |
| *Գայանե Մանվելյան* | Ինտեգրացված աջակցություն գյուղական համայնքների զարգացմանը․համայնքների դիմակայունության ամրապնդում ծրագրի կրտսեր փորձագետ |

1. <http://armstat.am/file/doc/99504883.pdf> [↑](#footnote-ref-1)
2. <http://armstat.am/file/article/poverty_2017_a_2.pdf>, էջ 47 [↑](#footnote-ref-2)
3. Հատված Անուշ Սարգսյանի՝ «Վերին Ծաղկավանը դարձնենք զորեղ» ակնարկից [↑](#footnote-ref-3)
4. Միրզոյան Լ., Տավուշ, Երևան, 2010, էջ 360: [↑](#footnote-ref-4)
5. Տեր-Գրիգորյան Ա., Տավուշ (Շամշադին), Երևան, 2013, էջ 233: [↑](#footnote-ref-5)
6. Հայաստանի Հանրապետության բնակավայրերի բառարան, ՀՀ կառավարությանն առընթեր անշարժ գույքի կադաստրի պետական կոմիտե “Գեոդեզիայի և Քարտեզագրության կենտրոն” ՊՈԱԿ, Երևան, 2008, էջ 101, <http://www.cadastre.am/storage/files/pages/pg_907871769_HH_bnak._bar..pdf>, 03.02.2016: [↑](#footnote-ref-6)
7. Հայաստանի Հանրապետության Տավուշի մարզի Պատմության և մշակույթի անշարժ հուշարձանների պետական ցուցակը հաստատելու մասին ՀՀ Կառավարության 2004 թվականի դեկտեմբերի 30-ի N 1929-Ն Որոշում, <http://www.arlis.am/DocumentView.aspx?DocID=13320>, 03.02.2016: [↑](#footnote-ref-7)
8. Հատված համայնքային ժողովի արձանագրությունից [↑](#footnote-ref-8)
9. Հատված Սարգիս Խաչատրյանի՝ «Վերին Ծաղկավանը դարձնենք զորեղ» ակնարկից [↑](#footnote-ref-9)
10. Բնակավայրի տեսլականը գյուղի ապագայի այն ցանկալի պատկերն է, որին հավաքականորեն ձգտում են գյուղի բնակիչները*։:* [↑](#footnote-ref-10)
11. Հատված Սրբուհի Գրիգորյանի՝ «Վերին Ծաղկավանը դարձնենք զորեղ» ակնարկից [↑](#footnote-ref-11)
12. *Գյուղի սոցիալ-տնտեսական վիճակի վերաբերյալ սակավ տեղեկատվությունը լրացնելու նպատակով առանձին ոլորտների զարգացման միտումները բացահայտվել են փորձագիտական գնահատումների և հարցազրույցների միջոցով։*  [↑](#footnote-ref-12)
13. [*http://www.geoteam.am/resources/geoteam/pdf/2930315cc19762bb80c1544c3c3e8d6c.pdf*](http://www.geoteam.am/resources/geoteam/pdf/2930315cc19762bb80c1544c3c3e8d6c.pdf) [↑](#footnote-ref-13)
14. *Համայնքի տվյալների հավաքագրման թերթիկ, լրացված 08.11.2018 թ. համայնքապետի կողմից, էջ 2* [↑](#footnote-ref-14)
15. <http://www.un.am/up/library/Sample%20Survey_Fertility_arm.pdf> *ՀՀ բնակչության վերարտադրողական վարքագծի ընտրանքային հետազոտության արդյունքների վերլուծություն, Երևան, 2009* [↑](#footnote-ref-15)
16. *Խոջաբեկյան Վ․, Գալստյան Ա․, Փափազյան Խ Պետրոսյան Մ․« Ժողովրդագրական գործընթացները Հայաստանում», էջ․ 117-137։* [*http://www.unfpa.am/aging*](http://www.unfpa.am/aging) [↑](#footnote-ref-16)
17. *Հաշվետու ժամանակաշրջանում (տարեկան կտրվածքով) գրանցված կենդանի ծնվածների թվաքանակի և հաշվետու ժամանակաշրջանի համար մշտական բնակության թվաքանակի միջին ցուցանիշի հարաբերությունն է, որը բաժին է ընկնում մշտական բնակչության 1000 բնակչին* [↑](#footnote-ref-17)
18. [*http://goo.gl/o3kSfL*](http://goo.gl/o3kSfL) [↑](#footnote-ref-18)
19. Հաշվետվություն հողային ֆոնդի առկայության և բաշխման, Ձև 22 [↑](#footnote-ref-19)
20. Հատված համայնքային ժողովի արձանագրությունից [↑](#footnote-ref-20)
21. *ՀՀ Տավուշի մարզի 2016-2019 թթ․ սոցիալ-տնտեսական զարգացման ծրագրի նախագծի դրույթներ* [↑](#footnote-ref-21)
22. Հատված Անուշ Սարգսյանի «Վերին Ծաղկավանը դարձնենք զորեղ» ակնարկից [↑](#footnote-ref-22)
23. Հատված Բորիս Գևորգյանի՝ «Վերին Ծաղկավանը դարձնենք զորեղ» ակնարկից [↑](#footnote-ref-23)
24. Հատված Անգին Աստվածատուրյանի՝ «Վերին Ծաղկավանը դարձնենք զորեղ» ակնարկից [↑](#footnote-ref-24)
25. ՀՀ-ում Գյուղատնտեսությանը վնաս պատճառող բնական և մարդածին աղետների ռիսկերի նվազեցման ուղեցույց, Երևան, 2015, էջ 104 [↑](#footnote-ref-25)
26. Հատված համայնքային ժողովի արձանագրությունից [↑](#footnote-ref-26)
27. Հատված համայնքային ժողովի արձանագրությունից [↑](#footnote-ref-27)
28. Հատված համայնքային ժողովի արձանագրությունից [↑](#footnote-ref-28)
29. Հատված համայնքային ժողովի արձանագրությունից [↑](#footnote-ref-29)
30. <http://www.agro.am/fileadmin/user_upload/asrc/carmac_documents/APIU_RPF_arm_final.pdf> [↑](#footnote-ref-30)
31. Հատված համայնքային ժողովի արձանագրությունից [↑](#footnote-ref-31)
32. ՀՀ Կառավարության 22.09.2016 թ․ Թիվ 979-Ա որոշումը «Գույք նվիրաբերելու, սեփականության իրավունքով հանձնելու ու անհատույց օգտագործման իրավունքով տրամադրելու և ամրացնելու մասին [↑](#footnote-ref-32)
33. Հատված համայնքային ժողովի արձանագրությունից [↑](#footnote-ref-33)
34. Հատված համայնքային ժողովի արձանագրությունից [↑](#footnote-ref-34)
35. Հատված համայնքային ժողովի արձանագրությունից [↑](#footnote-ref-35)
36. Հատված համայնքային ժողովի արձանագրությունից [↑](#footnote-ref-36)
37. Հատված համայնքային ժողովի արձանագրությունից [↑](#footnote-ref-37)
38. *ՀՀ Տավուշի մարզի 2016-2019 թթ․ սոցիալ-տնտեսական զարգացման ծրագրի նախագիծ* [↑](#footnote-ref-38)
39. Միքայել Վարդանյան, 2012, Կատարված աշխատանքներ, համայնքի առաջարկություններն ու խնդիրները, էջ 48 [↑](#footnote-ref-39)
40. <http://report.gov.am/?id=52&region=%D5%8F%D5%A1%D5%BE%D5%B8%D6%82%D5%B7&community=%D4%BE%D5%A1%D5%B2%D5%AF%D5%A1%D5%BE%D5%A1%D5%B6%20(%D5%8F%D5%A1%D5%BE%D5%B8%D6%82%D5%B7%D5%AB%20%D5%B7%D6%80%D5%BB.)> [↑](#footnote-ref-40)
41. <https://www.facebook.com/BerdMunicipality/videos/658914657908891/?v=658914657908891> [↑](#footnote-ref-41)
42. Հատված համայնքային ժողովի արձանագրությունից [↑](#footnote-ref-42)
43. Հատված համայնքային ժողովի արձանագրությունից [↑](#footnote-ref-43)
44. Հատված համայնքային ժողովի արձանագրությունից [↑](#footnote-ref-44)
45. Հատված համայնքային ժողովի արձանագրությունից [↑](#footnote-ref-45)
46. Միքայել Վարդանյան, 2012, Կատարված աշխատանքներ, համայնքի առաջարկություններն ու խնդիրները, էջ 48 [↑](#footnote-ref-46)
47. <http://report.gov.am/?id=52&region=%D5%8F%D5%A1%D5%BE%D5%B8%D6%82%D5%B7&community=%D4%BE%D5%A1%D5%B2%D5%AF%D5%A1%D5%BE%D5%A1%D5%B6%20(%D5%8F%D5%A1%D5%BE%D5%B8%D6%82%D5%B7%D5%AB%20%D5%B7%D6%80%D5%BB.)> [↑](#footnote-ref-47)
48. Հատված Բորիս Գևորգյանի՝ «Վերին Ծաղկավանը դարձնենք զորեղ» ակնարկից [↑](#footnote-ref-48)
49. <http://www.armstat.am/file/doc/99494598.pdf> [↑](#footnote-ref-49)
50. Հատված համայնքային ժողովի արձանագրությունից [↑](#footnote-ref-50)
51. <https://shamshyan.com/hy/article/2015/08/30/63342/> [↑](#footnote-ref-51)
52. Հատված Անուշ Սարգսյանի «Վերին Ծաղկավանը դարձնենք զորեղ» ակնարկից [↑](#footnote-ref-52)
53. Հատված Սրբուհի Գրիգորյանի՝ «Վերին Ծաղկավանը դարձնենք զորեղ» ակնարկից [↑](#footnote-ref-53)
54. Հատված Բորիս Գևորգյանի՝ «Վերին Ծաղկավանը դարձնենք զորեղ» ակնարկից [↑](#footnote-ref-54)
55. Հատված Անուշ Սարգսյանի «Վերին Ծաղկավանը դարձնենք զորեղ» ակնարկից [↑](#footnote-ref-55)
56. Հատված Անուշ Սարգսյանի «Վերին Ծաղկավանը դարձնենք զորեղ» ակնարկից [↑](#footnote-ref-56)
57. Հատված համայնքային ժողովի արձանագրությունից [↑](#footnote-ref-57)
58. <https://www.qahana.am/am/christian/show/589951134/30> [↑](#footnote-ref-58)
59. *Համայնքի տվյալների հավաքագրման թերթիկ, լրացված 05.08.2019 թ. համայնքապետի կողմից, էջ 20* [↑](#footnote-ref-59)
60. <https://www.facebook.com/BerdMunicipality/videos/395425988030498/> [↑](#footnote-ref-60)
61. *Համայնքի տվյալների հավաքագրման թերթիկ, լրացված 05.08.2019 թ. համայնքապետի կողմից, էջ 16* [↑](#footnote-ref-61)
62. <http://tavush.mtaes.am/files/docs/18382.zip> [↑](#footnote-ref-62)
63. Հատված Բորիս Գևորգյանի «Վերին Ծաղկավանը դարձնենք զորեղ» ակնարկից [↑](#footnote-ref-63)
64. Հատված համայնքային ժողովի արձանագրությունից [↑](#footnote-ref-64)
65. Հատված Անգին Աստվածատուրյանի՝ «Վերին Ծաղկավանը դարձնենք զորեղ» ակնարկից [↑](#footnote-ref-65)
66. Հատված Վերին Ծաղկավանի ընդհանուր ժողովի արձանագրությունից [↑](#footnote-ref-66)
67. *http://tavush.mtaes.am/byuje/Տեղեկանք հողի հարկի և գույքահարկի ապառքների, տույժերի և տուգանքների վերաբերյալ 2017թ տարեկան* [↑](#footnote-ref-67)
68. *5774.zip\Tavush\Tavush – Հաշվետվություն ՀՀ Տավուշի մարզի համայնքների բյուջետային եկամուտների վերաբերյալ, 2017թ.տարեկան*  [↑](#footnote-ref-68)
69. *Վարչական բյուջեի պահուստային ֆոնդից ֆոնդային բյուջե հատկացվող գումարը չի մտնում բյուջետային ընդհանուր եկամուտների մեջ* [↑](#footnote-ref-69)
70. *5774.zip\Tavush\Tavush - ZIP archive, unpacked size 6,335,427 bytes, հատված 1* [↑](#footnote-ref-70)
71. *Վարչական բյուջեի պահուստային ֆոնդից ֆոնդային բյուջե հատկացվող գումարը չի մտնում բյուջետային ընդհանուր եկամուտների մեջ* [↑](#footnote-ref-71)
72. *5774.zip\Tavush\Tavush - ZIP archive, unpacked size 6,335,427 bytes, հատված 2* [↑](#footnote-ref-72)
73. Վերին Ծաղկավան բնակավայրի վարչական ներկայացուցչի կողմից ներկայացված տեղեկանք, Սահմանամերձ համայնքների զարգացման ծրագիր, Երևան, 2017, էջ 501-502 [↑](#footnote-ref-73)